Svečano otvoren Nis Palić Open 2012\nVečeras je zvanično otvoren teniski turnir "Nis Palić Open 2012" sa nagradnim fondom od 10.000 dolara. Ovaj deveti po redu Palić Open organizovan je ponovo sa velikim naporima TK Palić 1878 uz pomoć dugogodišnjih partnera Teniskog Saveza Srbije, Pokrajinskog sekretarijata za sport i omladinu, Grada Subotice tj resora za sport kao i drugih sponzora koji su nesebično pomogli da se ovaj sportski događaj nesmetano održi.\nNa otvaranju sve učesnike pozdravio je Miodrag Bardić, predsednik Organizacionog odbora, koji je svim učesnicama poželeo puno sreće na turniru. Zahvalio se sponzorima i Gradu Subotici na nesebičnoj podršci koja im je neophodna za organizaciju ovakvog događaja.\nTurnir je svečano otvorio Nemanja Simović, član gradskog veća zadužen za sport. - Želeo bih pre svega da se zahvalim TK Palić što su nam i ove godine omogućili da pratimo kvalitetne teniske mečeve i što su se ponovo potrudili da vrhunski organizuju i ovaj deveti po redu Palić Open. Drago mi je da među takmičarkaman ima veliki broj devojaka koje su ponovo na turniru i koje se vraćaju u naš grad. Želim svima vama da uživate u kvalitetnim mečevima u ovom divnom ambijentu teniskih terena na Paliću.\nU glavnom žrebu singla učestvuju 32 teniserke iz preko deset zemalja od kojih su 22 ušle direktno a 10 igračica je popunjeno iz kvalifikacija gde ih je startovalo preko pedeset. Prvi nosilac na turniru je Jovana Jakšić koja je 399 na ATP listi. Što se tiče konkurencije parova u glavnom žrebu učestvuje 16 parova.\nMečevi se igraju svaki dan na terenima TK Palić od 10h. Finale u singlu na programu je u nedelju 29.07. sa početkom od 11h.


Srbija utiče na tenzije na Kosovu\nPoslednji nesrecni slucaj u Presevu, protesti tamo i ukupna retorika koja dolazi iz Beograda utice na stvaranje novih napetosti ne samo na Kosovu vec i regionu, kaze za nas program Naim Maloku, vojno politicki analiticar iz Pristine.\n“Mislim da su to koraci i mere koje preduzima srpska politika i represivni mehanizmi u Srbiji, vojka, policija i sluzbe bezbednosti, da bi opravdali svoje najave da ce se na Kosovu dogoditi”vruce prolece”. U sustini to je njihova orijentacija za podizanje tenzija na Kosovu”, kaze Maloku.\nInace, od 1999. godine, od povlacenja njihovih snaga sa Kosova, Beogradu odgovaraju nemiri odnosno stvaranje tenzija na Kosovu, kaze Naim Maloku i dodaje\n“Beogradu i Srbiji, odnosno sluzbenoj politici ne odgovara miran demokratski proces na Kosovu, ostvarivanje standarda i pocetak dijaloga o konacnom statusu Kosova. Srbija zna da u odnosima koji su sada na Kosovu, u mirnoj situaciji i procesima koji su u toku konacni status bio takav da ne bi odgovarao srpskoj politici”, kaze Maloku.\nBilo kakve tenzije u regionu, nema sumnje, negativno uticu na Kosovo. Kosovo se susrece sa socijalnim problemima, stagnacijom u razvoju Kosova. Cinjenica da Kosovo jos nema utvrdjen konacni politicki status utice na stanje na Kosovu kaze Maloku.\nOd povlacenja srpskih vojnih i policijskih snaga sa Kosova postoji plan o njihovom nasilnom povratku, kaze Maloku komentarisuci jucerasnju izjavu direktora Balkanske incijative Instituta za mir u Vasingtronu Danijela Servera da ce srpski politicki i vojni vrh iskoristiti eventualne nemire na Kosovu da bi silom premestili svoje snage na sever Kosova.\n“Mi znamo da srpska vojska nije promenila svoju politiku i unutrasnju organizacionu strukturu, vec je promenjena doktrina srpske vojske, koja predvidja povratak snaga na Kosovu. Od 1999 godine srpska vojska Kosovo smatra teritorijom koja je privremeno okupirana od jedne strane snage, u ovom slucaju to je KFOR-a. Takava ocena naravno biva pracena adekvatnim pripremama da se ta snaga ponovo vrati na teritoriji Kosova, koja je prema njima privremeno okupirana”.\nPrema mom misljenju, kaze Maloku, Srbija na neki nacin kontrolise severni deo Kosova kroz javne ali i tajne mehanizme, kao sto su recimo cuvari mosta ili srpske tajne sluzbe koje tamo skoro legalno deluju.\n“Ja mislim da bi eventualno otvoreno delovanje srpskih vojnih snaga na toj teritoriji moglo da izazove jedan novi izuzetno jak sukob ne samo Kosova i Srbije vec opstealbanski i srpski sukob, sto bi imalo dalekosezne posledice ne samo za Kosovo i Srbiju vec i region u celini”, kaze Maloku i istice kako ipak ne veruje da ce srpske snage imati smelosti da tako nesto ucine.\n“Licno mislim da Srbija nece zapoceti jednu takvu avanturu, to su pretnje i pokusaji da se povecaju tenzije i da se te tenzije odrzavaju uvek napetima”, kaze Naim Maloku, isticuci da u svim procenama treba imati u vidu prisustvo medjunarodnih mirovnih snaga ciji je mandat obezbedjivanje sigurnosti na Kosovu.


Izvor: Sportski žurnal arhiva vesti 22.04.2017 - Naslovi.net\nDerbi u Humskoj, Partizan napada Vojvodinu (subota, 17 časova, sastavi)\nOčekujem da uz veću podršku navijača nego na prethodnim utakmicama nastavimo uspešnu seriju – kaže Marko Nikolić, šef stručnog štaba crno-belih. Pobeda u 154. večitom derbiju, druga ove sezone protiv Crvene zvezde, bodovno izjednačenje sa… »\nMatić skinuo paučinu, Čelzi izbacio Totenhem za finale FA Kupa!\nČelzi će igrati u 136. finalu Kupa Fudbalske asocijacije. Plavci su na „Vembliju“ pobedili gradskog rivala Totenhema i 12. put će igrati u borbi za trofej najstarijeg fudbalskog takmičenja na svetu. Poslednji put su Plavci podigli trofej FA Kupa… »\nSilni Radnik i Novi Pazar, Čukarički slavio u Čačku\nRadnik i Novi Pazar sigurni pred svojim navijačima u drugom kolu plej-auta, na strani slavio samo Čukarički, koji je bio bolji od Borca. Radnik je sjajno počeo takmičenje u plej-autu, posle trijumfa na Banovom brdu, Surduličani su ubedljivo slavili… »\n22.04.2017 Sportski žurnal, kategorije


Totenhem bez pola tima protiv Partizana! - Sportske.net\nTotenhem bez pola tima protiv Partizana!\nMnogi su se pitali kako će izgledati susret Nikole Ninkovića i Danija Rouza, ali ga sutra uveče neće ni biti, jer fudbaler Totenhema nije ni doputovao u Beograd.\nNaime, po dolasku u Beograd, a uoči večerašnjeg treninga na stadionu u Humskoj, trener Totenhema Maurisio Poketino je održao konferenciju za novinare, na kojoj je potvrdio da će se njegov tim suprotstaviti Partizanu u izmenjenom sastavu.\nOsim pomenutog Rouza, on neće računati ni na Emanuela Adebajora, Musu Dembelea, Nasera Čadlija, kao i novog kapitena Junesa Kabula.\nNijedan od ovih fudbalera nije ni doputovao u Beograd, a razlog nisu povrede, već, kako je navedeno, želja trenera da ove igrače ovog puta odmori, pa će priliku u rotaciji dobiti neki drugi u sutrašnjem susretu sa srpskim vicešampionom.\nSvakako, ove vesti bi trebalo da dodatno okuraže ekipu Partizana, koja doduše, ni sama neće biti kompletna, pošto trener crno-belih Marko Nikolić neće moći da računa na suspendovanog Petra Škuletića i povređene Andriju Živkovića, Darka Brašanca i Miloša Ostojića.


Jučerašnji izveštaji o broju zaraženih i preminulih u Grčkoj pokazuju da je situacija u ovoj zemlji kritičnija nego u prvom naletu korona virusa. Objavljeno je, naime, da je registrovano 203 novoobolelih, a to je ujedno bio i četvrti dan zaredom da je broj zaraženih veći od 150.\nIako je zaraženih u celoj zemlji, podaci pokazuju da je žarište jedno od najpoznatijih turističkih mesta. Juče je najviše novoobolelih, njih 50, bilo upravo na najomiljenijoj destinaciji Srba, na Halkidikiju.\nRadi se o tome da je svih 50 novozaraženih na ovom popularnom poluostrvu na severu Grčke zaposleno u istoj fabrici za preradu maslina. Kako izveštavaju lokalni mediji, svi radnici, njih 300, testirani su čim su otkrivena prva dva slučaja. Ova dva radnika za koje se ispostavilo da su zaraženi korona virusom, pre dve nedelje su se vratila iz Albanije, nakon čega su se osećali loše, te su stoga i testirani.\nSvi zaraženi radnici imaju blage simptome ili su asimptomatski i kod kuće su u samoizolaciji, prenosi "Halkidikinjuz". Jedna osoba, koja je u srodstvu sa jednim od prvih zaraženih radnika, hospitalizovana je iz preventivnih razloga zbog drugih zdravstvenih problema.\nU razgovoru za "Open TV", pravni savetnik pomenute fabrike potvrdio je ovu vest rekavši da je svih 50 radnika koji su bili pozitivni na testu u karantinu, a takođe su testirani i članovi njihovih porodica.\nFabrika je privremeno obustavila rad u cilju sprovođenja potpune dezinfekcije.\nKorona virus virus koron Grčka korona virus u svetu broj zaraženih virusom korona Halkidiki


SAD i Izrael i dalje polemišu oko sporazuma o Iranu\nLideri nakon postizanja sporazuma o Iranu\nSjedinjene Države i Izrael nastavili su svoje široko neslaganje o okvirnom sporazumu o iranskom nuklearnom programu koji je postignut prošle nedelje.\nBarak Obama je postignuto načelno razumevanje označio kao “priliku koja se pruža jednom u životu” za sprečavanje Teherana u razvijanju nuklearnog naoružanja i obezbeđivanje bezbednog okruženja na Bliskog istoku.\nObama je u intervjuu Njujork tajmsu rekao da potencijalne dobrobiti konačnog sporazuma, koji bi po usaglašenim parametrima trebalo da bude postignut do 30. juna, nadmašuju rizike.\nAmerički predsednik Izraelu priznaje pravo na zabrinutost zbog iranskog nuklearnog programa.\nObama, međutim, pruža i uveravanja da će konačni dogovor sa Iranom Izrael ostaviti u kvalitativnoj vojnoj prednosti.\nDodao je i da se spremnost Vašingtona za odbranu Izraela ne može dovoditi u pitanje.\nBenjamin Netanjahu, izraelski premijer, okvirni dogovor o iranskom nukelearnom sporazumu, međutim, vidi kao loš sporazum.\nNetanjahu je CNN-u rekao da ne zaustavlja nuklearni program, a ogromnu infrastrukturu ostavlja netaknutu.\n"Dogovorom Iran ostaje sposoban da proizvede sirovine za mnogobrojne atomske bombe i to u momentu kada će sankcije biti, manje-više, ukinute. Tako da će Iran raspolagati milionima dolara koji neće otići školama, bolnicama, ili u izgradnju puteva. Biće upumpan u svetsku teroristički i vojnu mašineriju koja osvaja Bliski istok. Takva država ne bi smela da ima pristup nukleranim postrojenjima jer će im to omogućiti raspolaganje atomskim oružjem. To je briga za Izrael, region i čitav svet", poručio je Netanjahu.\nBen Rouds, zamenik američkog savetnika za nacionalnu bezbednost, s druge strane, naglašava da se Iran za sada ponaša u skladu sa dogovorenim.\n"Ako pogledate postrojenje Araku, ne proizvode plutonijum za naoružavanje. U Fordo postrojenju ne obogaćuju uranijum. U jedinom mestu gde to čine – Natancu prilično su smanjili broj centrifuga kojim se to čini. To zadovoljava naše potrebe pogotovo zbog postojanja oštrog inspekcijskog režima koji utrđuje pridržavaju li se svojih obaveza”, rekao je Rouds.\nNacrt sporazuma o budućnosti iranskog nuklearnog programa postignut je nakon maratonskih razgovora između Irana i šest velikih sila u Švajcarskoj prošlog četvrtka 2. aprila.


Proizvođači trešanja zbog niske cene odustaju od berbe i otpuštaju radnike - AgroSmart\nRazlog je taj što im otkupljivači nude cenu od 60 do 80 dinara, a prekupci i po 30 dinara za kilogram.\nVlasnik voćnjaka trešanja od dva hektara iz Ritopeka, Dragan Dragić, rekao je za Betu da je po ceni trešanja ova godina „najgora od najgorih“.\n„Proizvođači trešanja nemaju nikakvu zaradu, ali neke sorte trešanja moramo da oberemo da bi naredne godine mogle da rode„, rekao je Dragić.\nPoljoprivrednik iz Ritopeka, Miloš Matejić, rekao je da će otpustiti radnike jer je čist gubitak plaćati ih 3.000 dnevno i trešnje prodavati po 30 ili 60 dinara.\n„Za ovakvu situaciju na tržištu trešanja kriva je i država koja je dozvolila da veliki otkupljivači ucenjuju male proizvođače koji nemaju pravo da registruju hladnjaču ako nemaju 400 tona trešanja u sezoni, a toliko nema ni celo selo„, rekao je Matejić.\n„Jeftinije je zapustiti voćnjak, nego raditi i dotirati iz džepa„, rekao je Matejić.\n„Daju nam subvencije od 4.000 dinara po hektaru, koliko košta jedan džak mineralnog đubriva, a za hektar treba šest džakova„, rekao je Matejić.


Hiljade vatrogasaca na terenu\nPortal Katimerini je požar u centralnim dijelovima Evije nazvao - velikom ekološkom katastrofom. Navodi se da je požar obuhvatio front koji se proteže na 12 kilometara i da je proglašena vanredna situacija.\nPrema nepotvrđenim informacijama - jedan vatrogasac volonter je navodno zadobio opekotine i prebačen je u bolnicu u Atinu.\nZvaničnici civilne zaštite su upozorili ljude u pogođenim oblastima, posebno starije, decu i one koji imaju srčanih problema ili problema sa disanjem - da ostanu u zatvorenom prostoru i da namjeste klima uređaje tako da se koristi vazduh samo iz prostorije.\nPožar je izbio tri sata poslije ponoći po lokalnom vremenu, a raspiruje ga snažan vjetar koji, zajedno sa nepristupačnim terenom, otežava napore vatrogasaca da se izbore sa vatrom koja je zahvatila šumu, koja je deo programa EU "Natura 2000".\nProšle godine, u letovalištu Mati u blizini Atine - 100 ljudi je poginulo u požaru.\nZemljotres potresao južni dio najvećeg grčkog ostrva\nNatalija pronađena mrtva u Grčkoj


Danski mediji: Rusija steže „arktičku pesnicu“ - Sputnjik Srbija\n10:03 24 Novembar 2020\nDanski mediji: Rusija steže „arktičku pesnicu“\n08:35 13.11.2019 (osveženo 10:08 13.11.2019) Preuzmite kraći link\nDanski list „Berlingske“ visoko je ocenio napore Rusije na Arktiku i nazvao veliki patrolni brod ledene klase „Ivan Papanjin“ „novom pesnicom“ Moskve u regionu.\nNovinar Piter Supli Benson primetio je da je vest o porinuću vojnog broda u Sankt Peterburgu izazvala veliki odjek u svetu. On je naglasio da se radi o jedinstvenom ledolomcu, koji je naoružan ne samo topovima, već i raketama koje mogu biti iskorišćene za gađanja kako drugih brodova, tako i protivničkih pozicija na obali.\nSvečanost povodom porinuća patrolnog broda „Ivan Papanjin“ u Sankt-Peterburgu\nU članku je ukazano da dužina „Ivana Papanjina“ iznosi 114 metara, a deplasman 8.500 tona. Ledolomac će dobiti krstareće rakete „kalibar“, čiji domet je veći od 200 kilometara. Kako se pretpostavlja, u arsenalu tih ledolomaca će biti osam „kalibara“.\nAutor članka je zabrinut zbog toga što Danska investira premalo sredstava za Arktik i Grenland i tako zaostaje za Rusijom, koja u isto vreme pravi nove ledolomce.\nVeliki patrolni brod ledene klase „Ivan Papanjin“, koji je napravio Centralni pomorski konstruktorski biro „Almaz“, objedinjuje funkcije remorkera, patrolnog broda i ledolomca. Projekat pripada novim generacijama brodova Ratne mornarice Rusije.\n09:51 Lukašenko: Belorusi dokazali sposobnost da brane suverenitet i teritorijalni integritet zemlje\n09:48 Potres među milijarderima: Bil Gejts pao na listi najbogatijih ljudi na svetu\n09:38 Migranti napravili kamp u centru Pariza, policija ga rasturila /video, foto/\n09:21 Rusija: U promet već pušteno 117.000 vakcina protiv korone\n09:10 Rezultati nacionalne studije: Koliko je ljudi u Srbiji preležalo koronu i ko je najzaštićeniji


DRVO KOJE JE NAJPOZNATIJE U LOZNICI: Kad dođe jesen, svi ga slikaju, a evo i zašto (FOTO)\nMEŠTANI SEVOJNA POMOGLI TURSKOM KAMIONDŽIJI DA NASTAVI PUT Zbog kazne od 71\t784\n23.11.2019. 14:30h 23.11.2019. 14:30h\nLOZNICA – Kad stigne jesen Lozničani najčešće objektive usmere ka jednom drvetu u centru grada, a deca uživaju da hodaju do žutom ‘’tepihu’’ opalog lišča ispod njegove krošnje. To najfotografisanije stablo u ovo doba godine je ginko biloba čija krošnja poprimi zlatno-žutu boju i privlači pažnju svakoga ko pored njega prođe.\nSrebrna kajsija, belo voće, mandarinsko drvo, drvo dedova i unuka, neki su od naziva za ovo drvo koje je najstarija biljka na Zemlji. Njega je Čarls Darvin nazvao ‘’živim fosilom’’, jer je predstavnik prve biljne vrste u obliku stabla, stare oko 270 miliona godina i jedini je ginko uspeo da preživi ledeno doba.\n–Pojedini primerci ginka mogu, navodi literatura, da žive i do hiljadu godina, a ovo u centru grada, najverovatnije, ima nekih četrdesetak godina. Iz grupe je golosemenica pošto nema plod, izrazito je lekovita, dvodoma, ima muška i ženska stabla koja daju seme sa semenim omotačem punim tamina pa ima vrlo neprijatan miris. Karakteriše ga struktura lista, a izuzetno dobro podnosi gradske uslove u kojima je vazduh uglavnom zagađen. Prema nekim podacima posle bacanja atomskih bombi na Hirošimu i Nagasaki, u Drugom svetskom ratu, u tim gradovima prva su se obnovila stabla ginka bilobe – govori o ovom drvetu Branko Milošević, pejzažni arhitekta KJP ‘’Naš dom’’.\nOvo drvo je poslednjih godina sve popularnije, a u lozničkom kraju ima ga i u Banji Koviljači, a nove sadnice posađene su nedavno i u još nekim delovima grada. Ginko se kao sveto drvo već vekovima gaji u vrtovima kineskih i japanskih hramova, može da naraste do četrdeset metara u visinu i koristi se za spremanje mnogih lekovitih preparata. Literatura navodi da poboljšava cirkulaciju organa, pamćenje, snabdevenost mozga kiseonikom i smanjuje zaboravnost. Ova lekovita biljka zlatnih jesenjih listova pomaže pri oporavku posle moždanog udara, poboljšava celokupnu perifernu cirkulaciju u organizmu, potenciju, a u apotekama se može naći veliki broj preparata spravljenih od lista ginka bilobe.\nGibko decenijama pozira u centru Loznice koja je bogata zelenim površinama, parkovima i drvoredima. Nezvanična procena je da na teritoriiji Loznice ima oko sedam hiljada stabala, ali će tačan podatak biti poznat kada bude urađen katastar zelenih površina. Ono što je nesporno je da ginko u centru Loznice privlači svake jeseni veliku pažnju i mnogi obožavaju ne samo da ga ‘’uslikaju’’ već i da se malo poigraju sa njegovim zlatno-žutim opalim listovima.\nCVETALA MALINA U LOZNICI KAD JOJ VREME NIJE: Topao novembar zbunio voćnjak, evo zašto to nije dobro (FOTO)\nPREDSTAVLJEN PETOGODIŠNJI PLAN JAVNOG ZDRAVLJA U LOZNICI: Prvi grad u regionu koji će usvojiti ovaj dokument\nOBUKA ZA DESET GERONTO-DOMAĆICA U LOZNICI: Za samo 20 radnih dana biće spremne da pomognu starima i nemoćnima\nU BANJI KOVILJAČI IZGRAĐEN PUT, ALI NIJE ZAVRŠENA PRUGA: Zbog toga zatvorena ulica iako je rekonstruisana (FOTO)


Ormonde > Čišćenje rashladnih sistema\nU kompaniji Ormonde pružamo široku paletu rešenja za čišćenje tehnologija rashladnog sistema ACC, uključujući čišćenje predgrejača, čišćenje filtera, rebrastog izmenjivača toplote, čišćenje kondenzatora, čišćenje rashladnog tornja i čišćenje izmenjivača toplote. Mi radimo s naprednom tehnologijom čišćenja koja je dizajnirana tako da poveća kapacitet hlađenja i smanji operativne troškove.\nNa tržištu imamo neke od najnaprednijih automatizovanih sistema za čišćenje, a naša rešenja za čišćenje osmišljena su na taj način da vam osiguraju maksimalnu bezbednostt, kvalitet i efikasnost, kao i bezbednu, kvalitetnu uslugu koja će vam smanjiti operativne troškove ili povećati tehnološke performanse. Ormonde je jedna od vodećih kompanija za industrijsko čišćenje koja pruža profesionalnu uslugu rashladne tehnologije u srednjoj i istočnoj Europi, uključujući i Češku, Poljsku, Mađarsku, Slovačku, te okolne zemlje.\nČišćenje rebrastog izmenjivača toplote\nČišćenje kondenzatora za hlađenje vazduha\nČišćenje izmenjivača toplote sa hlađenjem vazduha\nAko vaš rashladni sistem ne radi optimalno, vaše poslovanje je u gubitku. U Ormonde-u imamo inovativna rešenja za čišćenje koja će vam obezbediti maksimalnu operativnu efikasnot rashladnog sistema. Naša inovacijska rešenja uključuju mokro, suvo i hemijsko čišćenje:\nTehnologija čišćenja tzv. oštre magle (sharp fog)\nTehnologija ultrazvučnog hemijskog čišćenja\nAutomatizovana tehnologija čišćenja rebrastih cevi\nTehnologija čišćenja vodom visokog protoka\nTehnologija čišćenja vodom pod visokim pritiskom\nSedište imamo u Češkoj i Poljskoj, a poslujemo širom Evrope, uključujući i Slovačku, Sloveniju, Litvaniju, Letoniju, Estoniju, Hrvatsku, Mađarsku i Ukrajinu.


Trogodišnji dečak iz Emirata spasao je život starijeg brata svojim matičnim ćelijama - Moj pedijatar\nTrogodišnji dečak iz Emirata spasao je život starijeg brata svojim matičnim ćelijama\nDirektor laboratorije i direktor kontrole kvaliteta CryoSave Arabia, Mai Ibrahim, takođe je putovala u SAD da pruži podršku porodici i uveri se da je procedura dobro prošla: „Za mene je privilegija i blagoslov što sam mogla da posetim porodicu i budem deo procedure transplantacije. Izuzetna je čast raditi u oblasti koja spasava živote, a zaista može da promeni živote i kada vidite tako pozitivan ishod kao što je Zajedov slučaj shvatite šta je sve moguće. Uvek bih preporučio porodicama da skladište krv iz pupčane vrpce svog deteta bilo da znaju za moguće zdravstvene probleme ili ne, jer može da se koristi u budućnosti za dobrobit članova njihovih, a možda i drugih porodica. Budući da su Muhamedove matične ćelije bile uskladištene izvan SAD, u UAE, bilo je od presudne važnosti da obezbedimo ispunjenost svih neophodnih kriterijuma u pogledu akreditacije i usaglašenosti, kao i bezbednog i pravovremenog transporta uzorka. Naša interakcija sa kompanijom CryoSave Arabia bila je odlična i nema sumnje da je infuzija matičnih ćelija iz ove HLA-identične jedinice krvi iz pupčane vrpce rođaka značajno doprinela uspehu Zajedovog ishoda koji je do sada imao. Radujem se ponovnoj saradnji sa kompanijom CryoSave Arabia u budućnosti na pomaganju drugim porodicama u ovakvim situacijama.“


Pet najvažnijih oblasti koje bi trebalo urediti Car Policy procedurom.\nObzirom da su službena vozila često deo benefita dogovorenog sa zaposlenima, Car Policy procedura obavezno mora da definiše pravila za izbor vozila koja će biti prilagođena potrebama zaposlenih. Od izuzetne važnosti je definisati i pravila koja regulišu pravne aspekte korišćenja vozila kao što su odgovornost, osiguranje, odžavanje, ovlašćenja i upotrebu vozila.\nKo ima pravo na službeno vozilo?\nU koje svrhe se mogu koristiti službena vozila?\nKoji brendovi, modeli i paketi opreme zadovoljavaju potrebe vaše kompanije?\nDa li postoje ograničenja prilikom odabira vozila ili je zaposlenom dozvoljeno da samostalno donese odluku o izboru na osnovu referentne liste vozila?\n2. Opšti uslovi korišćenja vozila\nDa li se vozila mogu koristiti u privatne svrhe ili je njihova upotreba ograničena isključivo na poslovne potrebe?\nŠta se dešava ukoliko vozilo nije ispravno, ukoliko na primer mora ostati u servisu više dana?\nKoje informacije su zaposleni dužni da dostave poslodavcu (informacije o izgubljenoj vozačkoj dozvoli, saobraćajnim nezgodama, prekršajima i td.)?\n3. Korišćenje vozila\nKoje troškove snosi poslodavac, a koje zaposleni?\nOsiguranje vozila i nivo pokrivenosti šteta?\nDa li postoji i koliko iznosi učešće u šteti?\nKoje su obaveze zaposlenog u slučaju saobraćajne nezgode i oštećenja vozila?\nKoje su posledice nepridržavanja Car Policy procedure?\n5. Period važenja Car Policy procedure\nKoji je period važenja Car policy procedure i kada se ažurira?\nDa li su zaposleni u obavezi da potpišu Car policy proceduru?\nNa koji način će zaposleni biti obavešteni o izmeni Car policy procedure?\nPreporuka je da Car policy proceduru ažurirate jednom godišnje i da o tome redovno obaveštavate zaposlene.\nALD Automotive vam može pomoći prilikom sastavljanja ili revizije vaše postojeće Car policy procedure. Jednostavno, kontaktirajte nas.\nJednostavna odluka! Kada odaberete ALD Automotive odabrali ste pouzdanog partnera koji će vam predložiti najbolja rešenja za vaš vozni park i preuzeti na sebe sve obaveze upravljanja vozilima.


Univerzal banka je podnela NBS na saglasnost informaciju o merama za povećanje kapitala kako bi se već uplaćenih 6,25 miliona evra uključilo u dopunski kapital.\nU izveštaju sa vanredne sednice svoje Skupštine, Univerzal banka navodi da je NBS u decembru prošle godine donela novu odluku o načinu utvrđivanja kapitalne adekvatnosti kod banaka i njome uspostavila mnogo restriktivniju metodologiju od one koja je važila do tada, „čime je adekvatnost kapitala kod svih banaka smanjena“.\nStrane banke su, navodi se u izveštaju, povukle kapital iz svojih matica, a Univerzal banka je potražila investitore na domaćem i stranom tržištu. Kako je nominalna cena njene akcije dvostruko viša od tržišne, a kako po Zakonu o privrednim društvima emisiona cena akcije ne može biti niža od nominalne, Banka nije mogla da poveća kapital kroz emisiju akcija, nego se odlučila na „obezbeđivanje subordinirane obaveze koja se pod određenim uslovima može uključiti u dopunski kapital Banke“, navodi se u izveštaju.\nNarodnoj banci Srbije podneta je informacija o tome i zatražena saglasnost da se već uplaćenih 6,25 miliona evra uključe u dopunski kapital Banke. Ovim iznosom subordiniranih obaveza Banka je, tvrdi se, obezbedila adekvatnost kapitala malo iznad propisane, a namerava da do kraja godine na isti način obezbedi još šest miliona evra kapitala.\nProšle nedelje je guverner NBS Dejan Šoškić potvrdio da NBS vrši superviziju poslovanja Univerzal banke, a mediji su špekulisali da je predmet provere njena vlasnička struktura, odnosno da se sumnja da Miroslav Mišković u toj banci ma veći udeo nego što pokazuje Centralni registar hartija od vrednosti. Nijedan od akcionara Univerzal banke nema pet odsto udela u njoj, a Delta investment je treći po veličini akcionar sa nešto iznad 4,9 odsto akcija.


: 30. januar 2012. Javno slušanje na temu ”Narodna skupština na putu evropskih integracija”\nOtvarajući skup, predsednik Odbora za evropske integracije Laslo Vargaistakao je da ovo prilika da se na isteku mandata sumiraju rezultati rada Narodne skupštine i Vlade. Odbor planira održavanje još dva javna slušanja na ovu temu.\nPozdravljajući učesnike javnog slušanja, predsednica Narodne skupštine prof. dr Slavica ĐukićDejanović naglasila je da je Narodna skupština u proteklom periodu usvojila veliki broj zakona i drugih akata kojima se zakonodavno-pravni sistem Srbije usklađuje sa pravnim sistemom Evropske unije.\nPodsetila je da je Narodna skupština prirodno mesto za debatu o pristupanju Evropskoj uniji i sučeljavanje mišljenja i argumenata onih koji su za ili protiv Evropske unije.\nDirektorka Kancelarije za evropske integracije Milica Delević istakla je da je Srbija već imala koristi od procesa evropskih integracija jer je stvoren institucionalni i pravni okvir za bolje funkcionisanje zakonodavne, izvršne i sudske vlasti, kao i za rad nezavisnih regulatornih tela. Podsetila je da je Evropska unija najveći trgovinski partnerSrbije u proteklih nekoliko godina, a na prvom mestu su Italija i Nemačka.\nU direktnim stranim ulaganjima u Srbiju najveći ulagači bile su Austrija, Norveška, Grčka, Nemačka, Italija, Holandija, Slovenija i Rusija. Zemlje Evropske unije bile su i najveći donatori u Srbiji sa 2,2 milijarde evra, istakla je Milica Delević.\nŠef Delegacije EU u Srbiji Vensan Dežer izrazio je očekivanje da će Srbija u 2012. godiniispuniti neophodne uslove za sticanje statusa kandidata za članstvo u EU. Podsetio je da je Evropska komisija konstatovala da su u Srbiji učinjeni krupni reformski koraci koji omogućavaju Komisijida Srbiji predloži status kandidata. Iako je 9. decembra prošle godine jasno konstatovan napredak,zaključeno je da je neophodno da se taj napredak nastavi i u dijalogu Beograda i Prištine. Tri ključna uslova su sprovođenje u praksi sporazuma koji su do sada sklopljeni, napredak u regionalnoj saradnji i omogućavanje Euleksu i Kforu da vrše mandat na celoj teritoriji Kosova i Metohije.\nDežer je, takođe, naglasio da borba protiv korupcije, reforme medija i pravosuđa i konkurentnost privrede moraju i dalje imati visok prioritet.\nPredstavniciposlaničkih grupa koje čine skupštinsku većinu složili su se u oceni da evropski put Srbije nema alternativu i da sve napore treba usmeriti ka dobijanju statusa kandidata. Predstavnici opozicije, pak, kritikovali su Vladu, ali i politiku EU, za kojutvrde da se nepravedno odnosi prema Srbiji.\nŠef Poslaničke grupe PUPS Momo Čolaković, iznoseći podatke o broju donetih zakona, zaključio je da nije moguće sve reformske zakone doneti u jednom skupštinskom sazivu i ukazao na značaj donetih zakona iz oblasti socijalne zaštite. Šef Poslaničke grupe manjina Balint Pastor rekao je da je dobijanje statusa kandidata tek početak procesa pridruživanja i izneo očekivanje da će Vlada Srbije imati hrabrosti da ispuni kriterijume za dobijanje tog statusa.\nŠef Poslaničke grupe Nova Srbija Velimir Ilić postavio je pitanje zašto Srbija već nije dobila status kandidata za članstvo u EU, ako je tačno sve što je iznela direktorka Kancelarije za evropske integracije. Naveo je da niko ne zna tačno šta sadrže sporazumi potpisani sa Prištinom i naveo podatke da je tokom ovog mandata korupcija porasla za 40 odsto, da su opale i poljoprivredna i industrijska proizvodnja, a da je bez posla ostalo 300 hiljada ljudi.Predstavnik Poslaničke grupe Liberalno-demokratka partija Ivan Andrić kritikovao je Vladu zato što se, nakon ostavke potpredsednika Vlade za evropske integracije Božidara Đelića, niko u Vladi ne bavi evropskim integracijama. I pored slabosti EU, evropske integracije su najbolji put kojim Srbija može da ide, rekao je Andrić.\nPredstavnik Poslaničke grupe SPS Đorđe Milićević izneo je stav da je važno da Srbija nakon izbora dobije odgovornu i efikasnu vladu, koja će odbraniti nacionalne interese Srbije i obezbediti dobru međunarodnu poziciju zemlje. Naveo je da je Srbiji mesto u EU, ali da mora, pre svega, da se okrene sebi i rešava otvorene probleme.\nU ime Poslaničke grupe DSS Slobodan Samardžić je istakao da bi Srbija trebalo da okrene „strateški list“ u procesu evrointegracija, zbog zahteva da se odrekne Kosova i Metohije i velike štete koju trpi primenom Sporazuma o stabilizaciji i pridruživanju.Ocenio je da je neophodno da naša zemlja preispita politiku evropskih integracija.\nIspred Poslaničke grupe Srpska radikalna stranka Dejan Mirović je rekao da je SRS apsolutno protiv ulaska Srbije u EU i da to nije dobar izbor. Podsetio je da je najveći spoljnotrgovinski partner Srbiji Rusija.\nU ime Poslaničke grupe Ujedinjeni regioni Srbije Suzana Grubješić rekla je da nikada nije tvrdila da EU nema alternativu, ali da se mora znati šta ona realno predstavlja. Ne moramo sve da radimo zbog Brisela, rekla je Suzana Grubješić, već treba da se usredsredimo da uredimo državu.\nPotpredsednica Narodne skupštine Gordana Čomić je ispred Poslaničke grupe Za evropsku Srbiju naglasila da Srbija treba da pokaže da je spremna i sposobna da sve pregovore uspešno završi i dobije status kandidata za članstvo u EU. Takođe je iznela uverenje da će se pitanjem evropskih integracija baviti sve buduće vlade Srbije.\nU raspravi su učestvovali narodni poslanici Zoran Krasić i Momir Marković, kao i predstavnici Evropskog pokreta u Srbiji.


Naprednjaci su ovlašćeni od Vučića da mogu da kradu\nŽito rađa, al' samo za Marka\nŽitorađa je mala opština, koliki je lopov Marko Milenković koji njome vedri i oblači. Ranije je bio radikal, ali je uspešno u vreme poslednjih predsedničkih izbora izdao svoju dotadašnju stranku i podržao Aleksandra Vučića. U znak zahvalnosti postao je državni sekretar u Ministarstvu prosvete, ali i gospodar Žitorađe u feudalnom smislu, gde od svih uzima reket od koga samo deo predaje stranačkom vrhu.\nMarko Milenković je danas državni sekretar u Ministarstvu prosvete i faktički namesnik Srpske napredne stranke za Žitorađu i okolinu. Ranije je, međutim, bio istaknuti član Srpske radikalne stranke i do kraja aprila 2017. njihov narodni poslanik u Skupštini Srbije. Kao radikal on je preko svog kurira Srđana Ninića nudio 10.000 evra odbornici naprednjaka Silvani Mitrović da ona i suprug Velja pređu u radikale. Veliko je pitanje odakle bi je isplatio da je ona pristala na ponuđeni transfer, jer je u to vreme bio do guše u dugovima. Pre dve godine su mu dolazili i izvršitelji u porodičnu kuću da mu plene stvari. U međuvremenu je sve dugove isplatio, a uspeo je da uštedi i dovoljno para da kupi novi stan u Nišu.\nU naprednjake je zvanično prešao u aprilu 2017. godine, ali je i pre toga počeo da agituje za njih, a posebno za Aleksandra Vučića, iako je na predsedničkim izborima 2017. zvanično podržavao Vojislava Šešelja.\nPošto se u SNS-u ništa ne ceni više od snishodljivosti pred Vučićem i izdaje prethodne stranke, Milenković ne samo da je dobio dobro plaćenu funkciju u Ministarstvu prosvete, već i odrešene ruke da u Žitorađi i okolini reketira koga stigne. On kao državni sekretar mesečno prima 35.000 dinara, za odvojen život dobija 50.000 dinara, za troškove stanovanja u Beogradu 300 evra, a kao univerzitetski nastavnik na Fakultetu umetnosti u Nišu zarađuje još 55.000 dinara mesečno.\nLjubiša Bisko Filipović bio je postavljen na mesto zamenika sekretara Skupštine opštine Žitorađa, iako je već bio u radnom odnosu u Domu zdravlja kao pravnik. Za ovu funkciju dobijao je platu od 65.000 dinara, iako se u Skupštini opštine pojavljivao jednom u tri meseca, a od prihoda je 45.000 davao Milenkoviću. Novi zamenik sekretara je Marko Stošić koji polovinu svoje mesečne plate (koja sa svim dodacima iznosi 100.000 dinara) daje Milenkoviću.\nNa mesto predsednika opštine doveden je Ivan Stanojević Gandi koji ima trogodišnju stručnu spremu i odležanu robiju zbog nanošenja teških telesnih povreda. Kao verni sluga Milenkovića ni on nije finansijski loše prošao, pa je u međuvremenu završio i drugu porodičnu kuću.\nRaniji Milenkovićev potrčko Srđan Ninić je zvanično sada kurir u opštini, ali i odlučuje ispred opštine kome će biti dodeljena socijalna pomoć od koje on dobija svoj deo. Tako je za kratko vreme uspeo da na svojoj porodičnoj kući postavi novi krov i novu fasadu.\nBudžet zamenika predsednika skupštine opštine za reprezentaciju iznosi čak 320.000 dinara godišnje, ali ta sredstva koristi Milenković. Isto se dešava i sa reprezentacijom direktora srednje škole koja iznosi 280.000 dinara godišnje. Po potrebi, kada nema dovoljno pouzdanih partnera u Žitorađi, Milenković na funkcije dovodi i ljude iz drugih opština koji mu daju deo svojih prihoda. Tako su do funkcije došli direktori biblioteke i komunalnog preduzeća.\nSrđan Pilović već je radio u vrtiću u Žitorađi, ali ga je Milenković zaposlio i u novoizmišljenom „Sportskom savezu" za platu od 35.000 dinara, od čega 30.000 daje svom mentoru i Srpskoj naprednoj stranci. Milenković je toliko pohlepan da je i od svoje snaje uzeo 6.000 evra da bi namestio da postane učiteljica.\nPrethodni predsednik opštine Žitorađa Slađan Mladenović u opštinskoj kasi je ostavio višak od 48 miliona dinara. Kada su Milenković i njegovi puleni taj novac potrošili, opština je uzela komercijalni kredit u visini od 132,5 miliona dinara, pa su i ta sredstva naprednjaci uspeli da prigrabe za sebe.\nO svemu ovome su žitelji Žitorađe obavestili predsednika SNS-a Aleksandra Vučića pismom koje mu je lično predao Slobodan Veličković, otac Svetlane Cece Ražnatović. Umesto da Milenković bude smenjen i uhapšen, partijski vrh mu je razrezao viši danak koji mora i on da daje.


Čestitka Nikolaosu Dendijasu povodom izbora na funkciju ministra inostranih poslova Grčke\nPrvi potpredsednik Vlade i ministar spoljnih poslova Republike Srbije Ivica Dačić uputio je večeras čestitku novom ministru inostranih poslova Grčke Nikolaosu Dendijasu povodom izbora na tu funkciju.\nPrimite moje iskrene čestitke na izboru za ministra inostranih poslova Grčke i želim Vam uspešan rad na ovoj veoma odgovornoj funkciji.\nKoristim ovu priliku da Vam skrenem pažnju na činjenicu da je bilateralna saradnja naše dve prijateljske zemlje uvek bila intenzivna u većoj ili manjoj meri. U poslednje tri godine ta saradnja se ponovo našla u svojoj uzlaznoj fazi, razmenjene su brojne bilateralne posete, uspostavljeni novi multilateralni formati (kvadrilaterala sa Rumunijom i Bugarskom), učvršćena naša saradnja u regionalnom i evropskom kontekstu i uspostavljen je stalni format saradnje dve vlade u obliku Visokog saveta za saradnju Srbije i Grčke.\nPred nama su novi izazovi kako bi se do sada učinjeni napori na razvijanju naše bilateralne saradnje proširili i rezultirali većom bliskošću srpskog i grčkog naroda, kao i razvojem ekonomske saradnje naše dve zemlje. Smatram da bi najbolji način bio potpisivanje Sporazuma o strateškom partnerstvu Srbije i Grčke, već tokom narednog zasedanja Visokog saveta za saradnju. Sa druge strane, mislim da postoji još prostora za uspostavljanje novih vidova multilateralnih foruma, na prvom mestu u trilateralnom formatu Srbija, Grčka i Kipar.\nU cilju nastavka naše saradnje, a u smeru u kom sam prethodno govorio, predlažem da, što pre, čim Vam Vaše obaveze to dozvole, organizujemo naš susret, na kojem bi razmenili informacije o onome što je do sada učinjeno i dogovorili dalji nastavak saradnje.\nUnapred se radujem našoj saradnji i novoj prilici da približimo naše dve bratske zemlje", navodi se u čestitki šefa srpske diplomatije.\nČestitku ministra Dačića možete preuzeti ovde.


SJAJNE VESTI ZA ZVEZDU IZ UEFE: Crveno-belima se OTVARA put do Lige šampiona, ukoliko odbrane titulu!\nSAHRANJEN DUDA IVKOVIĆ Govor srpskog glumca slomio i najtvrđa srca, velikani 32 26\t193\nKIMI DO DETALJA OGOLIO ISTINU O DEŠAVANJIMA MEĐU GROBARIMA: Evo šta je 33\t367\nKURIR SAZNAJE: Milan Borjan ima koronu, hitno primljen u Zemunsku bolnicu! 55\t181\nVuk Zarkovic\t 12.09.2021. 08:31h 09:25h\nFudbaleri Crvene zvezde u četvrtak započinju svoju petu uzastopnu evropsku jesen utakmicom protiv Brage u 1. kolu grupne faze Lige Evrope\nTakmičenje još nije ni počelo, a Zvezdu već stižu odlične vesti.\nNaime, šampion Srbije već sada zna da će dodatno napredovati na UEFA listi, tako da bi naredne sezone mogao da bude povlašćen čak i u eventualnom plej-ofu kvalifikacija za Ligu šampiona.\nNaravno u slučaju da pre toga odbrani titulu u Superligi Srbije.\nZvezda ove godine brani 1,5 bodova osvojenih u sezoni 2016/17 kada je eliminisana u trećem kolu kvalifikacija za Ligu šampiona od Ludogoreca, a onda poražena od Sasuola u plej-ofu Lige Evrope\nVeć sada su crveno-beli uspeli da odbrane tih 1,5 bodova i na to zarade još toliko (za sada ukupno osvojeno 3 boda). To znači da će svakako napredovati na UEFA listi koeficijenata za narednu sezonu, a kako bi sakupili još bodova biće im potrebno da prvo sakupe 3 boda u grupnoj fazi. Dakle, Zvezdi je potrebna jedna pobeda i jedan remi (ili tri remija) kako bi "odbranila" 3 osvojena boda, a onda bi svakim novim dodatno napredovala na listi.\nU grupnoj fazi pobeda se vrednuje sa dva, a remi sa jednim bodom. U konkurenciji Brage, Ludogoreca i Midtjilanda, sigurno da na "Marakani" očekuju više od četiri boda u grupi. Takođe, plasman u nokaut fazu bi doneo čak četiri nova boda crveno-belima i verovatno im omogućio da narednu sezonu dočekaju među povlašćenim ekipama u plej-ofu Lige šampiona, po prvi put u istoriji crveno-belih.\nKAKVO TELO, KAKAV DEKOLTE ZANOSNE RAKEL: Supruga Ivana Rakitića pozirala u haljini koja je otkrila mnogo toga!\nDEJAN STANKOVIĆ POSLE POBEDE NAD PROLETEROM: Emotivno veče na Marakani\nBASKIJCI SIGURNI NA DOMAĆEM TERENU: Atletik Bilbao bolji od Majorke\nCrvena zvezdakoeficijentLiga Evrope\nSAHRANJEN DUDA IVKOVIĆ Govor srpskog glumca slomio i najtvrđa srca, velikani srpske košarke ispratili čuvenog trenera u večnu kuću 32 26\t193


Za početak valja reći da SMS-ovi koje se šalju onima koji su napolju plaćaju samo korisnici mobilnih telefona koji poruke šalju, dok primaoce ne koštaju ništa. Međutim, ako se poruke šalju iz rominga, cene su znatno veće od onih na koje smo navikli ovde. Tako SMS poslat iz Crne Gore, zavisno od operatera, košta između 11 i 13 dinara, a iz Bugarske i do 24 dinara, i to bez poreza na dodatu vrednost.\nKada je reč o telefoniranju iz rominga, minut razgovora sa Srbijom korisnike pripejd računa mreža 062 i 063 iz Crne Gore košta 22,6 dinara, a iz Grčke i Turske 48,6 dinara, opet bez PDV-a.\nCene za postpejd korisnike istih mreža kreću se od 78 dinara po minuti za zvanje iz Crne Gore do 112 za pozive iz Bugarske.\nDa za kratko vreme ne bi iscureo kredit, valja znati da se i pozivi primljeni iz domovine skidaju sa računa, poziv primljen u Bugarskoj pripejd korisnika 062 i 063 mreža košta 36 dinara za minut razgovora, u Grčkoj i Turskoj po 41 a u Crnoj Gori pet dinara.\nPrimljeni poziv pripejd korisnika 064 mreže u Bugarskoj košta 30 dinara za minut razgovora, u Grčkoj i Turskoj 33, a u Crnoj Gori pet dinara. Onaj ko ih je zvao platiće poziv koliko bi platio i da je pozvani korisnik u Srbiji.\nOni koji su se opredelili za ovu mrežu iz inostranstva mogu zvati pomoću povratnog roming koda. Njegova upotreba podrazumeva da se prvo ukuca zvezdica zatim 102, pa opet zvezdica, zatim 99 i kod zemlje (za Srbiju 381), potom broj za mrežu (bez nule), opet zvezdica i na kraju podizanje slušalice za pozivanje. Korisnici mreža 062 i 063 prvo ukucavaju zvezdicu, zatim 123 pa opet zvezdicu, potom broj telefona u međunarodnom formatu i na kraju tarabu i taster za pozivanje.\nPredsednik za godinu dana dobio 135, a premijer 80 poklona\nBEOGRAD - Medaljon sa likom libijskog vođe Moamera Gadafije, vaza sa potpisom američkog potpredsednika Džozefa Bajdena, kovčeg sa 15 dukata i porcelanska šahovska tabla deo su zbirke poklona koje je predsednik Boris Tadić dobio od svetskih lidera. Među poslednjim poklonima koje je Tadić dobio jeste držač za vizitkarte i olovke koje mu je uručio Vladimir Putin.


Nalazite se ovde: Mascus Srbija > Transportna vozila > Kamioni > Kamioni cisterne > Sinotruk\nPolovna Sinotruk kamioni cisterne na prodaju\nOvo su rezultati pretrage polovnih Sinotruk kamioni cisterne mašina koje su za prodaju. Sinotruk kamioni cisterne oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Sinotruk kamioni cisterne u Brend sekciji.\nOvde je kompletna lista polovnih Sinotruk kamioni cisterne za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Sinotruk kamioni cisterne koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Sinotruk kamioni cisterne koje Vas interesuju.


Fond PIO očekuje veći broj penzionera - Penzin\nPočetna Magazin Godine Ekonomija Fond PIO očekuje veći broj penzionera\nRealno je za očekivati da će do kraja 2014. godine biti povećan broj zahteva za penzionisanje po aktuelnom zakonu, koji od 1. januara 2015. godine postavlja nove uslove\nSa početkom primene izmenjenog Zakona o penzijskom i invalidskom osiguranju (PIO), od naredne godine se uvodi utvrđivanje trajnog umanjenja iznosa prevremene starosne penzije za 0,34 odsto za svaki mesec ranijeg odlaska, odnosno 4,08 posto na godišnjem nivou.\n– Realno je za očekivati da će do kraja godine biti povećan broj zahteva za penzionisanje po aktuelnom zakonu, koji od 1. januara 2015. godine postavlja nove uslove – rekla je Tanjugu načelnica Odeljenja u direkciji Fonda PIO Momira Lalić.\n– Svako mora sam izbor da napravi, ali ako ispunjava uslove po ovom zakonu onda bi trebalo da ostvari pravo jer ako od 1. januara ne ispunjava uslove, odnosno ispunjava samo kao mogućnost da ode u prevremenu penziju to znači da da će mu se penzija umanjiti za 0,34 odsto za svaki mesec ranijeg odlaska – navela je Lalić.\nSrbija u ovom trenutku ima oko 1,7 milion penzionera a izdvajanje za nihove prinadležnosti iznosi oko 513 milijardi dinara godišnje, kaže Lallićeva. Broj korisnika penzija približio se broju zaposlenih i iznosi 1:1, a da bi penzioni sistem mogao da funkcioniše dobro potrebno je da tri zaposlena „izdržavaju” jednog penzionera.\n– Praksa je pokazala da bi kada se menjaju uslovi za sticanje prava na starosnu penziju i kad se pooštravaju uslovi, odnosno nakon početka primene izmena zakona, za 12 do 16 odsto mogao da se smanji broj korisnika novih penzija, što će značiti i uštedu za budžet – dodala je ona.\nLalićeva je navela i da je ove godine pravo na starosnu penziju ostvarilo 43.000 osiguranika, dok je u 2013. godini to pravo ostvarilo 107.000 osiguranika. Prosečna penzija u Srbiji iznosi 24.312 dinara, prenosi Politika.\nTags:Momira LalićpenzijePIOSrbijastarosna granicaZakon o penzijskom i invalidskom osiguranju


MEDVEDEV: Evropa ne može ni nedelju dana bez ruskog gasa - Naša Borba\n„Cenimo doslednost i principijelnost naših evropskih partnera. Posebno ako se ima u vidu da, prema poslednjim podacima MMF-a, Evropa može bez našeg gasa najviše šest meseci. Ali uistinu, ne može ni nedelju dana”, napisao je Medvedev na Telegramu, javlja RTS.\nMoskva je upozorila Evropu da rizikuje smanjenje isporuke gasa ako ne bude plaćala u rubljama, nakon što je predsednik Rusije Vladimir Putin u martu izdao dekret kojim se predlaže kupcima ruskih energenata da otvore račune u „Gasprombanci” za plaćanje u evrima ili dolarima, koji bi potom bili konvertovani u rublje.\nPrethodni tekstISTINA NA VIDELO: Majke likvidiranih iznele šokantne informacije koje MUP ignoriše!\nSledeći tekstU Beogradu održan još jedan skup protiv rata u Ukrajini


“Više dece smo imali u Balkanskim ratovima” – 24sata online\n“Više dece smo imali u Balkanskim ratovima”\nMinistra za demografiju i brigu o porodici Ratko Dmitrovića kazao je za TV Prva da “država nije uzela kredit” da bi obezbedila stimulaciju građana, a prve tri mere su 300.000 dinara za prvo dete, olakšice za studente koji reše da postanu roditelji, kao i pomoć oko rešava.\n“Nije uzet kredit… Nađeno je ono što treba da se nađe u budžetu. Samo da vidimo kakve će rezultate te mere da daju. To je u okviru Zakona finansijske pomoći porodici donet 2018. Stimulansi će biti za prvo, drugo, treće i četvrto dete. Mere koje je izveo predsednik su samo deo”, istakao je Dmitrović i naveo da će te mere biti na snazi do kraja januara.\n“Nismo još odlučili koji će još benefiti biti. To su mere koje su neophodne, i Evropa ima problem”, objasnio je on.\nDmitrović navodi da je u pitanju kompleksan problem kada je reč o demografiji i naveo da nije u pitanju samo novac, istakavši da je fertilitet u razvijenijoj i bogatoj Norveškoj 1,6, a u Srbiji 1,5.\nGovoreći o pomoći u rešavanju stambenog pitanja, odnosno 20.000 evra, on je naveo da treba videti sa pravniciima kako će to izgledati, ali je objasnio “da će sigurno uslov biti da su partneri u braku”. Naveo je da će od januara većina stvari biti poznate.\n“Ako neko ne želi da ima dete, to je potpuno legitimno i ne može novac da ga stimuliše. Ovo su ozbiljne sume novca za početak, kada se dece podiže, odnosno neophodno za bebe. Posebno bih skrenuo pažnju na meru o studentima – mogućnost da bračni par od 20,21, 22 godine starosti odluči da ima decu, ali studira. Ta studentkinja dobija olakšica, nema rokove, ne gubi godinu, odnosno da završi fakultet do 26. godine (28. u koliko je u pitanju Medicinski fakultet). Nema obnavljanja godine, što je bitno”, naveo je on i istakao da će biti u mogućnosti da se dogovore sa profesorom kada je reč o polaganju ispita.\nDmitrović se osvrnuo na problem kod mladih žena kada je reč o zapošljavanju, jer poslodavci pitanju te osobe da li su udate i da li planiraju da imaju decu, te se onda u većini slučajeva desi da budu precrtane sa liste kandidata. Ministar smatra da se ovom merom rešava problem.\n“Žena koja rađa sa 23 godine, stopa sterilnosti kod nje je oko pet odsto, sa 30, 33 godine penje se na oko 55 odsto…”, objasnio je Dmitrović.\n“Mi smo pali ispod sedam miliona stanovnika. Više dece se rodilo za vreme balkanskih ratova, odnosno Prvog i Drugog svetskog rata… Zašto bogati ljudi imaju jedno, eventualno dvoje dece? Tri opštine u Srbiji – Tutin, Preševo i Novi Pazar imaju visoki prirodni priraštaj, gde je islam dominantan. Kod njih porodica još nešto znači, demografija ne može da se obnovi bez porodice”, objasnio je ministar.\n“Porodice koje imaju mnogo dece su skromnih materijalnih mogućnosti i ta finansijska situacija u kojoj su nije zbog toga što ih imaju više… Vole decu”, naveo je ministar.\nIzvor: B92, Tv Prva\nTagovi: Ministar za demografiju i brigu o porodiciRatko Dmitrovića\nDeca začeta nakon katastrofe u Černobilju nemaju mutacije DNK\nVujošević objasnio neuspeh srpske reprezentacije


Vesti online / Sport / Košarka / Klivlend, Čikago i Golden Stejt na korak do polufinala\nU nastavku četvrtfinala plej ofa Zapadne konferencije američke profesionalne košarkaške lige (NBA) Golden Stejt je kao gost savladao Nju Orleans, posle produžetka, sa 123:119 i poveo sa 3:0 u seriji u kojoj se igra do četiri pobede.\nSezona iz snova: Stefon Kari\nJoš korak do polufinala plej ofa, ali u Istočnoj konferenciji, deli Klivlend i Čikago koji su, takođe jutros, imali uspešna gostovanja u Bostonu, odnosno Milvokiju.\nKlivlend je pobedio Boston sa 103:95, dok je Čikago, posle dva produžetka, bio bolji od Milvokija - 113:106.\nNajuspešniji tim ligaškog dela šampionata Golden Stejt bio je na ivici poraza protiv Nju Orleansa pošto je domaćin posle tri četvrtine imao prednost od 20 poena (89:69)!\nU poslednjoj deonici, međutim, "raspucao" se Stefon Kari koji je "trojkom" u poslednjoj sekundi doneo izjednačenje svom timu (108:108) i pravo na dodatnih pet minuta.\nUpravo poslednjica četvrtina, koja je završena rezultatom 39:19 za Golden Stejt, odredila je praktično konačni ishod utakmice. Stečenu psihološku prednost "ratnici" su materijalizovali na najbolji način i, čini se, napravili odlučujući korak ka polufinalu.\nKari je utakmicu završio sa 40 koševa, pogodivši sedam trojki. Drugi na listi strelaca u pobedničkom timu bio je Klej Tompson sa 28 poena.\nNa suprotnoj strani bolji od ostalih bili su Entoni Dejvis sa 29 koševa i 15 skokova, odnosno Rajan Anderson koji je ubacio 26 poena.\nZa treću pobedu Klivlenda protiv Bostona najzaslužniji je bio Lebron Džejms sa 31 košem, 11 skokova i četiri ukradene lopte. Uz Džejmsa istakao se Kevin Lav sa 23 poena.\nEvan Tarner sa 19 i Bil Bredli sa 18 koševa bili su najbolji pojedinci Bostona.\nNajzad, u najneizvesnijem susretu, u kojem su igrana dva produžetka, Čikago je savladao Milvoki uz izuzetno izdanje Derika Rouza koji je postigao 34 poena. Pored Rouza odličnu partiju pružio je i Džimi Batler, završivši utakmicu sa 24 koša.\nJanis Antetokunmpo bio je najistaknutiji pojedinac Milvokija sa 25 poena.\nBoston - Klivlend 95:103 (0:3 u seriji)\nMilvoki - Čikago 106:113 (0:3)\nNju Orleans - Golden Stejt 119:123 (0:3)\nKOŠARKA Čikago i Golden Stejt do 2:0


Divanhana | Tuzlanski.ba\nBosanskohercegovački bend Divanhana održat će koncert u velikoj sali Bosanskog kulturnog centra TK u Tuzli, u subotu 7. novembra ove godine. Ulaznice je moguće kupiti u marketing službi BKC-a od 1. novembra, svakim radnim danom…\nZukva Tour 2016: Koncert benda Divanhana u BKC-u Tuzla (VIDEO)\nBosanskohercegovački bend Divanhana tokom ove godine održat će niz koncerata, a koncertna turneja počet će u Bosanskom narodnom pozorištu u Zenici 12. februara. Nakon Zenice sastav Divanhane nastupit će u Brčkom, Tuzli, Banja Luci te…\nPogledajte: Divanhana i Zmajevi u sevdalinci “Zvijezda tjera mjeseca”\nIdeja projekta je promocija nedavnog historijskog sportskog uspjeha Fudbalske reprezentacije BiH. Video ilustrira ljubav i podršku navijača, koji su u proteklih 20 godina fanatično bodrili reprezentaciju sa raznih krajeva BiH i svijeta, slogan koji se…\nDivanhana: Bodrimo zmajeve, širimo sevdah! (VIDEO)\nBosanskohercegovački bend Divanhana zakoračio je u sveprisutnu nacionalnu fudbalsku euforiju. Tim povodom su sevdalinci odlučili odjenuti sasvim novo ruho; dres žuto – plavih boja, upravo onaj u kojem nas „Zmajevi“ vode na nadolazeće svjetsko prvenstvo…\nSutra koncert Divanhane u Lukavcu\nDivanhana će u okviru svoje “BH turneje 2014” u mjesecu maju održati 2 koncerta na Tuzlanskom Kantonu, tačnije u Lukavcu i Banovićima. Koncert u lukavačkom Domu kulture je planiran za petak 09. maj sa početkom…


"Bilo mi je zaista lepo u Mariboru, imao sam još dve i po godine ugovora s njim, ali nisam mogao da odbijem Tajlanđane. U klubu koji je nastupao u četiri takmičenja odigrao sam devet utakmica na kojima sam postigao osam golova. Kako liga nije bila jaka, a stil igre u Tajlandu nije mogao pozitivno da utiče na moju dalju karijeru, odlučio sam da se vratim u Evropu. Sa 25 godina mislim da mogu još mnogo toga da pružim", rekao je Komazec.\nOdlazak daleko od kuće podrazumevao je adaptaciju na drugačiji stil fudbala, ali i generalno svih ostalih životnih navika.\nUpravo ta odvojenost uzrokovala je da dođe do prekida saradnje na insistiranje Komazeca. Odluku da napusti Supanburi nije doneo „preko noći“, ali ističe da je sa čelnicima kluba ostao u izvanrednim odnosima.\n"Kako ne ostati u dobrim odnosima sa ljudima koji su, kao i svi u Tajlandu, pozitivni i nasmejani? I pored toga, ta klima i način života nekako mi nisu „legli“. Trudio sam se da se priviknem, u tome sam i uspeo, ali sam vremenom shvatio da sam premlad otišao tamo. Da sam deset godina kasnije to učinio, verovatno ne bih imao toliku nostalgiju", istakao je Komazec.\nNaglašavajući da trenutno pregovara sa nekoliko zainteresovanih timova iz Evrope, odlični napadač podseća da je svojevremeno bio na meti jednog od beogradskih „večitih rivala“.\n"Dok sam bio u Hajduku, kontaktirali su me predstavnici jednog od dva najveća srpska kluba, ali do transfera ipak nije došlo. Realno, san svakog srpskog fudbalera je da jednom igra za Zvezdu ili Partizan i svi potencijalno priželjkuju da jednom u karijeri nose dres nekog od „večitih“. Ja sam trenutno u pregovorima sa nekoliko timova iz svih krajeva Evrope. Imam visoko mišljenje o klubovima iz Rusije i Ukrajine. Ulaganja u fudbal u tim zemljama je na najvišem nivou, pa samim tim i kvalitet je izuzetno dobar. Nadam se da ću uskoro rešiti svoj status", ispričao je Komazec.\nOn je na kraju dodao i da mu je veoma vredno iskustvo igranje u Ligi Evrope dok je nastupao za Maribor.\n"Slobodno mogu da kažem da je Maribor, uz Dinamo iz Zagreba po organizaciji kluba i svemu što se traži danas u Evropi, daleko ispred svih klubova u regionu. Bila mi je čast da igram za Maribor i rastao sam se sa Zlatkom Zahovičem na jako lep način. Imao sam samo nastupa u Ligi Evrope, ali dva su bila protiv Totenhema i Lacija, što mi mnogo znači u karijeri", zaključio je Nikola Komazec.


BiH: Novac od putarine krpi budžetske rupe, umjesto puteve – Haber.ba\nNovac prikupljen od putarina i akciza ne troši se za izgradnju i održavanje puteva i autoputeva, već se sa tim parama krpe budžeti, komentariše ekonomista Zoran Pavlović za “Radio Slobodna Evropa”.\nNova dionica autoputa Banja Luka – Doboj - RTRS\n“Imamo velike probleme na putu između Tuzle i Sarajeva, zatim put između Zenice-Ključa i dalje prema Bihaću, takođe put prema Goraždu, a da ne govorim ovu situaciju vezanu za radove na tunelima. Tu imamo trenutno problem sa tunelom Vranduk gdje su izuzetno veliki zastoji u saobraćaju. Sličnu situaciju imamo na Ormanici i na putu između Srebrenika porema Orašju”, ističe Siočić za “Radio Slobodna Evropa“.\nTeme:akcize, autoputevi, BiH, budžet, izdvojeno, izgradnja, putarine


NOVI SKANDAL LEGENDE FUDBALA Nakon ćerke i grickanja nožnih noktiju, sada mu je bombastična plavuša plesala u krilu, a on ju je pipkao po zadnjici i nogama /VIDEO/ :: Sportal\nPol Skols Foto: Stare Slike\nNOVI SKANDAL LEGENDE FUDBALA Nakon ćerke i grickanja nožnih noktiju, sada mu je bombastična plavuša plesala u krilu, a on ju je pipkao po zadnjici i nogama /VIDEO/\nS. P. - Vest objavljena: 12:06 - 31.10.2021\nNe prestaje Pol Skols privlačiti pažnju u poslednje vreme. Nakon bizarnom snimka na kome se vidi da gricka nokte na nogama svoje ćerke, legendarni vezista našao se na naslovnoj strani zbog prljavog plesa u jednom od kafića!\nBritanski "San" došao je u posed snimka iz jednog od kafića, na kome se vidi Skols koji sedi na stolici, a u krilu mu igra atraktivna plavuša.\nNaravno, nekadašnji vezista Junajteda nije odbio ovu igru, i pipkao je pomenutu devojku po guzi i nogama.\n- Skols je samo sedeo kada je plavuša prišla i počela da mu igra u krilu. Nije mogao da se "odbrani" i u međuvremenu su njegove ruke bile svuda po njoj. Devojka nije bila profesionalna igračica, sedela je tu u baru i pila, te je samo prišla nekadašnjem fudbaleru, rekao je neimenovani izvor britanskog "Sana".\nPodsetimo, Skols se još prošle godine razveo sa nekadašnjom suprugom Kler, sa kojom je bio u braku 27 godina i sa kojom ima ćerku Alisiju, od 20 godina.\nMilan Borjan ODUŠEVIO SRBIJU! Fudbaleri Zvezde doputovali u Kragujevac na utakmicu, a onda je kapiten odmah našao vremena za predivan gest /VIDEO/\nVIDEO : Legenda Mančester Junajteda u bizarnom snimku sa ćerkom\nEvropski fudbal Pol Skols Skandal


Vesti Архиве - Страница 5 од 9 - EBEC Belgrade\nTetraPak – Case Study pokrovitelj\nBosch – Team Design pokrovitelj\nфеб\t24\t2019\nOtvorene prijave za dvanaeste Beogradske dane inženjera – EBEC Beograd 2019\nEBEC Beograd otvara svoja vrata po dvanaesti put svim mladim inženjerima koji žele da se oprobaju u različitim problemima iz inženjerske struke. Svi zainteresovani studenti mogu testirati svoje veštine kroz rešavanje Studije slučaja (Case Study), i Timski dizajn, konstruisanje prototipa za određeni inženjerski problem (Team Design). Pored takmičarskog dela, takmičari će imati prilike i da…\nјан\t07\t2019\nIzabran je organizacioni tim “Beogradskih dana inženjera – EBEC Beograd 2019”\nBEST Beograd već dvanaesti put po redu organizuje “Beogradske dane inženjera”. Ovaj projekat je poznat po velikom broju učesnika i pozitivnim iskustvima. U okviru njega će se održati evropsko inženjersko takmičenje – EBEC Beograd. Kako bismo i ove godine ispunili vaša očekivanja i ovaj projekat izneli na pravi način, izabrali smo petoro ljudi koji će…\nмар\t18\t2018\nRazumeš se u informacione tehnologije? Voliš da postižeš rezultate i dobro se snalaziš u timskom radu? Želiš da primeniš znanje sa fakulteta a ne vidiš sebe kao programera? Kompanija Comtrade ti nudi sjajnu karijeru u prodaji IT rešenja! Ako si student završne godine ili si na master studijama, prijavi se za IT sales internship…\nмар\t09\t2018\nU okviru Beogradskih dana inženjera održana prezentacija CRH\nKompanija CRH, jedan od najvećih proizvođača građevinskog materijala u svetu, predstavila je svoj program Talent pool 2018 učesnicima Beogradskih dana inženjera. Pored učesnika takmičenja, prezentaciji je prisustvovao i veliki broj zainteresovanih studenata Mašinskog fakulteta. Fotografije sa prezentacije možete pogledati u nastavku: Ne zaboravite da su prijave za Talent pool 2018 program traju do 6.…


(1926-11-23) 23. novembar 1926.\n24. april 2011(2011-04-24) (84 godine)\nSathyanarayana Raju poznatiji pod pseudonimom Sathya Sai Baba, indijski je guru, vjerski vođa i govornik kojeg su njegovi sljedbenici opisali kao asketu. Umro je 24. aprila 2011.\nPrema podacima koje posjeduje organizacija Sathya Sai procjenuje se da postoji gotovo 1200 Sathya Sai Baba centara u 114 zemalja širom svijeta. Sathya Sai Baba ima pristalice između ostalog i u SAD-u, Australiji, Njemačkoj, Austriji, Švicarskoj i Indiji. Procjenjuje se kako broj ovih pristalica iznosi oko 6 miliona, iako same pristalice tvrde da je ovaj broj daleko veći i iznosi negdje oko 50 do 100 miliona. Oni ga smatraju avatarom i reinkarnacijom sveca Shirdi Sai Babe.\nWikicitati imaju citate vezane za: Sathya Sai Baba\nCommons ima datoteke na temu: Sathya Sai Baba\nSathya Sai Babini govori\nPreuzeto iz "https://bs.wikipedia.org/w/index.php?title=Sathya_Sai_Baba&oldid=2983099"\nOva stranica je posljednji put izmijenjena na datum 20 februar 2019 u 22:05.


Premijerka: Rezolucija Evropskog parlamenta van svake istine | Insajder\nPremijerka: Rezolucija Evropskog parlamenta van svake istine\nPremijerka Ana Brnabić izjavila je danas da je rezolucija Evropskog parlamenta (EP) o Srbiji, usvojena prošle sedmice, „van svake istine“ i da govori o poslanicima koji su je pisali i za nju glasali.\nOna je poručila da bi volela da zna na osnovu čega su pisani delovi te rezolucije i usvajani amandmani.\nNeka oni rade svoj posao, mi ćemo svoj. Sistem vrednosti Vlade Srbije mnogo više pripada evropskim vrednostima nego što evropske vrednosti dele poslanici EP koji su glasali za ovu rezoluciju, ocenila je Brnabić.\nKako je istakla, to najbolje ilustruje tačka rezolucije u kojoj se govori da Srbija nema medicinsku opremu i kadar za borbu protiv kovid virusa, jer ona „najbolje govori o tom izveštaju“ i o poslanicama EP koji su to predložili, pošto Srbija ne da ni u jednom trenutku nije imala problem sa tim, nego je pomagala i susedne države, uključujući i Italiju, članicu Evropske unije.\nKomentarišući poziv EP da Srbija prizna Kosovo, Brnabić je naglasila da se to neće desiti.\nOna je dodala da je dobro što Evropska komisija ne stoji iza te rezolucije, i da joj je to „nekako uteha i dalja nada“.\nBrnabić je ukazala da Evropska komisija mora da bude neutralna, pošto pet država članica EU nije priznalo nezavisnost Kosova.\nEvropski parlament je prošle nedelje usvojio Izveštaj poslanika Vladimira Bilčika o napretku Srbije na evropskom putu sa 538 glasova „za“, protiv je bilo 69, a uzdržanih 79.\nVlasti u Srbiji se pozivaju da pokažu i rezultate u istragama slučajeva Krušik, Jovanjica, Telekom Srbija i rušenje Savamale.\nZvaničnici u Srbiji odbacili su izveštaj EP kao neizbalansiran, ističući da nije realno sagledano stanje u zemlji.\nPredsednik Srbije Aleksandar Vučić ocenio je da su u usvojenom izveštaju Evropskog parlamenta „ogoljene laži“.\nOn je citirajući delove izveštaja rekao da su se poslanici EP „izgubili u vremenu i prostoru“.\nPredsednik Skupštine Srbije Ivica Dačić izjavio je da u izveštaju Evropskog parlamenta nije realno sagledano stanje u Srbiji. On je istakao da izveštaj nije obavezujući, ali da će da skupštinski Odbor za evropske integracije razmotriti i analizirati šta je sve sadržano u tom dokumentu.\nDa je rezolucija Evropskog parlamenta neusaglašena sa činjenicama u Srbiji ocena je i potpredsednice Vlade i ministarke kulture i informisanja Maje Gojković.\nMinistarka za evropske integracije Jadranka Joksimović, povodom izveštaja je rekla da ima pozitivnih i snažno kritičkih ocena.\n„Jasno je koje političke grupacije imaju taj posebno i prenaglašeno kritički ton o Srbiji. Godinama od istih poslanika možemo da čujemo gotovo iste formulacije zamerki i kritika, nezavisno od realnih promena i koraka koje Srbija objektivno preduzima u određenim oblastima“, navela je Joksimović.


Beta 24. jula 2021. 10:55\nMinistar odbrane Nebojša Stefanović najavio je da će u ponedeljak tužiti sve medije koji su ga proteklih dana predstavljali kao kriminalca ili zaverenika protiv predsednika Aleksandra Vučića, ocenivši da je tim insinuacija „predjena svaka granica i otvorena direktna opasnost“ za njega i njegovu decu.\nOn je u pisanoj izjavi naveo danas da ne bi bio iznenadjen da ta vrsta napada dolazi iz opozicionih medija, ali da neće da dozvoli da „mediji koji podržavaju predsednika i Vladu, znajući da uhapšeni ubica izgovara sve same laži, konstruišu neke njegove reči i (povezuju ha) sa mafijom“.\n„I do sada je u tim medijima vodjena hajka protiv mene, pa i moje porodice, na šta sam uz velike napore reagovao krajnje uzdržano, pa čak i kada su sipali sve same laži protiv mog mrtvog oca. Uprkos istini i uprkos mojoj krajnjoj uzdržanosti, ta hajka ne prestaje, već se samo pojačava i sada kulminira monstruoznim optužbama da zajedno sa mafijom želim da se okoristim od ‘uklanjanja predsednika Vučića'“, naveo je Stefanović.\nDnevni list Kurir je na današnjoj naslovnoj strani objavio tekst „Zavera: Ko bi najviše profitirao uklanjanjem Vučića“, gde se pored osumnjičenih kriminalaca Veljka Belivuka i Radoja Zvicera, nalaze i opozicioni političari, bivša državna sekretarka u Ministarstvu unutrašnjih poslova, Nebojša Stefanović, i drugi.\n„Znam da prema meni postoji lična netrpeljivost, pa čak i mržnja od pojedinih interesnih grupa u stranci kojoj pripadam, ali ako je ovo način da se to pokaže, onda su se prevarili, jer su prešli sve granice ljudskog rešavanja nesuglasica i problema. Ovo je tačka u kojoj se ugrožavaju moja deca, dužnost koju posvećeno obavljam, moja država i moj predsednik, a ja to neću da dozvolim i boriću se svom snagom protiv toga“, kazao je ministar.


ponedeljak, 22. okt 2018, 18:05\nNordijski region jedan je od digitalizovanijih na svetu i sa najefikasnijom javnom administracijom. Svoje iskustvo spremni su da podele sa Srbijom. O tome za Srpsku ekonomiju govore Jan Lundin, ambasador Švedske u Srbiji i eksperti u oblasti digitalizacije nordijskih zemalja.\nZapošljavanje i samozapošljavanje teme su o kojima smo razgovarali sa direktorom Nacionalne službe za zapošljavanje Zoranom Martinovićem. On kaže da je planirano da se do kraja godine organizuje 25 obuka za tržište rada za 700 osoba sa evidencije na teritoriji 31 filijale. Proveravamo i šta je to potrebno, osim novca, za pokretanje sopstvenog posla.\nStefano Ambrosini prenosi italijansko iskustvo u vezi sa Zakonom o stečaju. Udruženje poslovnih žena Srbije dodeljuje ove godine po dvanaesti put nagradu "Cvet uspeha za ženu zmaja". Za Srpsku ekomoniju o toj nagradi kao i o rezultatima dvadesetogodišnjeg rada govori Sanja Popović Pantić, predsednica Udruženja.\nU okviru rubrike "Tri pitanja za privrednike" razgovaramo sa Dušanom Perovićem, najboljim preduzetnikom u 2017. godini.\nUrednica: Danka Milošević


SEEbiz.eu / RS / Beogradska berza: Odličan promet zahvaljujući obveznicama, BELEX15 nastavio rast\nBeogradska berza BELEX15 Energoprojekt Holding Aerodrom Nikola Tesla Naftna industrija Srbije Metalac BSE:ENHL BSE:AERO\nBeogradska berza: Odličan promet zahvaljujući obveznicama, BELEX15 nastavio rast\nDatum objave: 10.11.2017. - 16:50:00\nZadnja izmjena: 10.11.2017. - 16:52:02\nBEOGRAD - Indeksi Beogradske berze nastavili su uzlazni trend, dok je ukupan promet iznosio odličnih 2,04 milijarde RSD (17,2 miliona EUR), uglavnom zahvaljujući trgovanju državnim obveznicama.\nBELEX15 uvećao je vrednost za pola procenta na 738,6 poena, dok na nedeljnom nivou beleži rast od 1,3%.\nUkupan promet u trgovanju obveznicama iznosio je 1,76 milijardi RSD, dok je na tržištu akcija isprometovano 167,6 miliona RSD. Obične akcije Komercijalne banke (KMBN) zabeležile su najveći promet, koji je iznosio 109,6 miliona RSD po prosečnoj ceni od 1.825 RSD, 1,3% iznad jučerašnje. NIS (NIIS) je registrovao promet od 85,5 miliona RSD uglavnom na nivou od 723 RSD.\nAkcijama Energoprojekt Holdinga (ENHL) trgovalo se na nivoou od 1.150 RSD, a isprometovano je 80,6 miliona RSD. Akcije Aerodroma Nikola Tesla (AERO) izgubile su 0,3% vrednosti i spustile se na 1.415 RSD uz trgovanje vredno 1,4 miliona RSD, dok su akcije Metalca (MTLC) dostigle novi godišnji maksimum od 2,190 RSD uz 0,4 miliona RSD prometa. Obe kompanije izvestile su da će rezultate za treći kvartal objaviti u toku naredne nedelje. Akcije Halkbanke (CCNB) predvodile su dobitnike sa rastom vrednosti od 6,8% na 11.000 RSD, dok je Tehnogas (TGAS) registrovao gubitak od 2,4% na 11.717 RSD uz skroman promet.\nObveznice denominovane u evrima serije RSO16138, koja dospeva 13. juna 2018. bile su najtrgovanije, uz promet od 840,5 miliona RSD (7,08 miliona EUR).


Ibrahimi: Tražili smo od Vlade da poveća budžete opština - Kosovo Online\nIbrahimi: Tražili smo od Vlade da poveća budžete opština\n20. April 2021. • 09:37\nPredsednik Asocijacije kosovskih opština Sazan Ibrahimi rekao je da su od Vlade Kosova zatražili povećanje opštinskih budžeta za ovu godinu, piše Ekonomija Onlajn.\n"Asocijacija opština uvek traži da se poveća budžet opštinama, za sada je to oko 25,7 odsto sredstava koja su preusmerena na lokalne samoouprave, a mi tražimo da se ovaj procenat poveća, jer se život građana odvija na lokalnom nivou. Takođe smo tražili da se pored bespovratnih sredstava koja su predviđena Zakonom o lokalnim finansijama doda i grant, sa ekskluzivnim pravom za budžete opštine", rekao je Ibrahimi.\nObjasnio je da bi grant podrazumevao sredstva koja bi se odvajala preko resornih ministarstava za kapitalne projekte.\n"Opštine bi same bile nadležne i odgovorne za stvaranje grantova, ali treba izraditi kriterijume o načinu na koji će ta sredstva biti dodeljivana", rekao je Ibrahimi.\nDodao je i da su od Vlade tražili da pronađe ravnotežu između ekonomije i održavanja javnog zdravlja, pre nego što odluči o donošenju novih mera za suzbijanje pandemije.\n"Mi smo tražili popuštanje antikovid mera još od Hotijeve vlade, jer zatvaranje ugostiteljskih objekata ima negativan uticaj na ekonomiju. Ponavljamo da je potrebno da se vlasti uvek konsultuju sa gradonačelnicima, pre nego što donesu odluke o uvođenju novih pooštrenih mera", rekao je Ibrahimi.\nopštine budžet Kosovska vlada\nMinistar lokalne samouprave Elbert Krasnići najavio je nakon sastanka sa predstavnicima Svetske banke da će ukupno 1,71 milon dolara biti uloženo u 200 projekata namenjenih lokalnom ekonomskom razvoju na Kosovu, prenosi Ekonomija onlajn.\nKurti: Revizija imenovanja i sankcionisanje zloupotreba budžeta prethodne vlade\nLoša realizacija budžeta Prištine tokom 2020. godine


Članovi Omladinske organizacije uređivali Sokolac - FILTER\nČlanovi Omladinske organizacije uređivali Sokolac\nČlanovi Omladinske organizacije “Sokolac” u današnjoj akciji čišćenja prikupili su sav otpad na zelenoj površini kod Sportske dvorane “Limenka”, očistili i oprali kompletan plato kod ovog objekta, te uredili košarkaško igralište i označili teren za nožni tenis.\nPredsjednik Skupštine ove organizacije Marko Muharemović rekao je Srni da su tokom proljećnog uređenja od nagomilanog smeća očistili i prostor ranije stočne pijace na Đurkovića brdu, te zasadili 13 sadnica bijelog jasena na više lokacija u gradskom naselju.\n“Učestvovalo je oko 70 lica koja su svako na svoj način doprinijela da naš grad izgleda ljepše, posebno u blizni Sportske dvorane Limenka“, naveo je Muharemović.\nOn je naglasio da su u akciji čišćenja, čiji je slogan “Pokupi smeće, ne budi smeće”, pomogli sokolačko Šumsko gazdinstvo “Romanija”, opština Sokolac, Javno komunalno preduzeće “Sokolac”, sportski kubovi i volonteri koji su se odazvali pozivu omladine da učestvuju o ovoj aktivnosti.\n“Akcija je bila uspješna i drago nam je da svojim djelovanjem i radom podstičemo i druge organizacije i kompletno stanovništvo da doprinesu uređenju grada”, istakao je Muharemović.\nPrema njegovim riječima, današnja akcija uređenja naselja je dio projekta Omladinske organizacije opštine Sokolac pod nazivom “Eko izazov”.\nCilj ovog projekta jeste da bude uređena jedna lokacija i nađeno trajno rješenje za odlaganje prikupljenog otpada.\nOmladinska organizacija “Sokolac” počela je svoje aktivnosti u decembru 2020. i do sada su organizovali nekoliko veoma zapaženih kulturno-zabavnih manifestacija koje su bile veoma posjećene.\nTags: Marko Muharemović Omladinska organizacija ”Sokolac” Opština Sokolac\nPrethodna Slavija konačno slavila u Istočnom Sarajevu\nSledeća Pećina Orlovača od četvrtka otvorena za turiste


Poslije pilećeg mesa, peradari žele osigurati izvoz jaja u EU – Biznis.ba\nNaslovnaBiHPoslije pilećeg mesa, peradari žele osigurati izvoz jaja u EU\nobjavljeno 05. feb 2019. u 15:21\nKoordinacioni odbor živinara/peradara Bosne i Hercegovine na današnjoj sjednici razgovarao je o rezultatima zagovaranja liberalizacije tržišta Evropske unije za proizvode od pilećeg mesa, te narednim koracima po pitanju izvoza rasplodnih i konzumnih jaja u EU.\n– Koordinacioni odbor je pokazao da je neophodno jedinstveno djelovanje sektora. Važno je zagovarati reforme na polju legislative, podsticajne mjere, a istovremeno i raditi na korektnom odnosu unutar peradarskog sektora. Izuzetno mi je zadovoljstvo što je mesna industrija „MADI“ domaćin današnje sjednice, što se pokazalo da postoji spremnost da radimo zajedno na zagovaranju izvoza pilećeg mesa u EU, ali što ćemo zajedno raditi na narednom koraku, otvaranju tržišta EU za rasplodna i konzumna jaja iz BiH. To je važna poruka – rekao je predsjedavajući Odbora i direktor kompanije “MADI” Edin Jabandžić.\nU cilju izvoza pilećeg mesa naredna tačka je, kako kaže direktor Ureda za veterinarstvo BiH Ljubomir Kalaba, donošenje i objavljivanje izmijenjene Uredbe broj 798/2008.\n– Zatim idemo sa izdavanjem rješenja objekata, a svako ko smatra da ispunjava uslove se također može prijaviti. Poslije izvršenih provjera, rješenja se zatim upućuju Evropskoj komisiji, nakon čega se isti uvrštavaju u listu odobrenih objekata unutar desetak dana. Nakon toga se ostavlja period od mjesec dana državama-članicama EU za komentar, te po tome slijedi finalna objava, lista postaje validna 10 do 15 dana nakon objave, a objekti mogu izvoziti u EU – dodao je Kalaba.\nDirektor i vlasnik kompanije „Agreks“ iz Donjeg Žabara Predrag Miličić tvrdi da “smo blizu izvozu rasplodnih i konzumnih jaja prema Evropskoj uniji”.\n– Nama nije problem da mi dižemo kapacitete, ukoliko bi nama tržište dalo da izađemo na to tržište. Ono što mi imamo se ne razlikuje od farmi u EU. Izuzetno je važno ono što smo napravili po pitanju pilećeg mesa, sada je potrebno da budemo jedinstveni ka rješenju i za ovaj segment peradarskih proizvoda – smatra Miličić.\nPredstavnici USAID-a i Ambasade Švedske, koji podržavaju peradarski sektor kroz USAID/Sweden FARMA II projekt, očekuju pozitivne ekfekte u sektoru peradarstva BiH kroz povećanje izvoza, otvaranja radnih mjesta i podsticanja novih investicija.\n– Nastavljamo sa ovim procesom, s ciljem povećavanja konkurentnosti sektora peradarstva u BiH. To potvrđuje i činjenica da je Koordinacioni odbor s predstavnicima Ureda za veterinarstvo BiH, te USAID/Sweden FARMA II razgovarao o narednim koracima i aktivnostima za poboljšanje pristupa tržištu i uklanjanju prepreka za izvoz rasplodnih i konzumnih jaja u EU – poručio je direktor Misije USAID-a u BiH Peter Duffy, saopćeno je iz kompanije “MADI”.


Putin će se na OVOM SVETOM MESTU obratiti SRBIMA – Saznajemo za vas\nBiće preduzete sve mere.\nPredsednik Rusije Vladimir Vladimirovič Putin stiže 17. januara u posetu Srbiji, a to će biti njegov 15 susret sa predsednikom Srbije Aleksandrom Vučićem. Ipak kako se saznaje mere obezbeđenja prvog čoveka Kremlja biće kao nikada do sada.\nKako mediji otkrivaju dobar deo najelitnijih ruskih specijalaca i ličnog obezbeđenja predsednika Rusije već je stigao u Beograd.\n– S Putinom u pratnji uvek ide 250 ruskih specijalaca, dobar deo je već ovde, ali i s njim dolazi veliki broj obučenih ljudi kao deo njegovog ličnog obezbeđenja – kaže izvor i dodaje da će čak 7.000 pripadnika policije biti angažovano toga dana na obezbeđenju dvojice predsednika.\n– Biće preduzete sve mere, od zavarivanja šahtova, spuštanja roletni na prozorima koji gledaju na putanju kretanja predsednika Rusije do angažovanja velikog broja snajperista koji će biti raspoređeni po najvišim krovovima zgrada – kaže izvor.\nPrema njegovim rečima u obezbeđivanju Vladimira Putina učestvovaće i Vojska Srbije, jer će tri srpska miga “preuzeti” avion s predsednikom Rusije čim uđe u vazdušni prostor Srbije, do tada će na njegov avion motriti PVO ruske vojske.\n– Sve bezbednosno interesantne osobe biće proverene, ali i pojačaće se i kontrola kretanja pešaka, naročito na prometnim mestima – železničkoj i autobuskoj stanici, aerodromu i prilazima Beogradu, kuda će biti raspoređeni pripadnici Žandarmerije u punoj opremi. Internet komunikacija Srbije i inostranstva biće oštrije nadgledana – kaže izvor.\nPROČITAJTE I OVO: JAVNOST u Hrvatskoj ŠOKIRANA! Biskup izjavio: od ABORTIRANE DECE prave se PARFEMI\nKako se saznaje najzahtevnije za obezbeđenje biće treći punkt kod Hrama Svetog Save gde se očekuje obraćanje Vladimira Putina narodu, a s obzirom da se to održava na otvorenom tu će najviše posla imati ruski obaveštajci koji dolaze sa razvijenom tehnologijom za sprečavanje napada dronom, to je oprema koju Srbija nema.


PREDSEDNIK ODRŽAO OBEĆANJE: Već se gradi fabrika u Rudnoj glavi - otvaranje na Vidovdan! | Novosti.rs\n- Već se gradi fabrika u Rudnoj glavi i verujem da ćemo prozivodnju otvoriti za Vidovdan - rekao je Vučić novinarima u mestu Pukovac gde je danas primio drugu dozu vakcine.\nVučić je dodao da će danas u Gadžinom Hanu razgovarati sa predstavnicima Nišavskog okruga, o tome šta je još potrebno tom delu zemlje.\n- Sedam sam fabrika otvorio u Nišu, koji je postao sedište, centar, raskrsnica za ceo Balakan. Niš ide mnogo brže napred, kako se niko nije nadao posle mnogo razrajućih godina, od 90-ih ali posebno 2000-ih, kada je prozivodanja u pogonima stala, a budućnost mladih stavljena ''ad akta'' - rekao je Vučić.\nAleksandar Vučić Rudna Glava Vidovdan otvaranje fabrike nova fabrika kompanija Jumko fabrika u Rudnoj glavi


Selektor Grozdanović: Nina je fudbalerka evropskog formata - SportFem\nSelektor Grozdanović: Nina je fudbalerka evropskog formata\nSelektor seniorske fudbalske reprezentacije Predrag Grozdanović uživo je pre nekoliko dana ispratio meč četvrtfinala Kupa Srbije u Požarevcu, gde je domaći tim poražen od Spartaka (5:1).\nUprkos konačnom rezultatu, Požarevac nije ekipa za potcenjivanje, pogotovo što u svojim redovima ima iskusnu reprezentativku Mariju Vuković, ali i mlade nade Andrijanu Trišić i supertalentovanu Ninu Matejić.\n“Aktivno pratimo sve klubove, posebno mlade fudbalerke. Talenata ima i Srbija ne treba da brine za budućnost ženskog fudbala. Dolaze sjajne generacije i ozbiljno se radi sa njima. Moraćemo taj rad da podignemo na viši nivo i u tom pogledu vodimo računa da ispratimo većinu utakmica, da bismo odabrali najtalentovanije i najbolje igračice, spremne da odgovore izazovima A selekcije. Tri reprezentativke iz Požarevca dokaz su da se u klubu dobro radi”, kazao je Grozdanović u izjavi za Sportski žurnal.\nPosebno se osvrnuo na Ninu Mateijić, kojoj stručnjaci predviđaju vanserijsku karijeru.\n“Nina Matejić je jedno vreme bila reprezentativka u svim kategorijama, od kadetske do seniorske. Ustalila se u najboljoj selekciji i na putu je da postane igračica evropskog formata. Najmlađa je u seniorskoj reprezentaciji i od nje mnogo očekujemo u narednim takmičenjima. Mora da nastavi da radi na usavršavanju i istraje na dugom putu dokazivanja. Sve je na njoj, za sada ide dobrim smerom, sa mnogo elana i odgovornosti”, istakao je selektor Srbije.\nVelika trka za najboljeg strelca: Tijana – Nina 32:32\nSelektor je bio pun hvale za ŽFK Požarevac, dok je za Spartak konstatovao da je i ove sezone jednostavno bio nedodirljiv.\n“Požarevac je, u poslednje vreme, ostvario dobre rezultate u plej-ofu i obezbedio učešće u Superligi za narednu sezonu. Verujem da će tako i nastaviti, da će ubuduće igrati i u plej-ofu i pokušati da se bori za titulu. U ženskom fudbalu ima pomaka i pozitivnih stvari, organizacija takmičenja je dobr. Spartak je godinama neprikosnoven, a znalajno je što se pojavljuju i klubovi poput Požarevca sa sve boljom organizacijom u svakom pogledu”, naglasio je Grozdanović.\nSrodni članciNina MatejićpopularnoPožarevacPredrag GrozdanovićŽFK Spartak\nZavršen turnir regiona u Sportskom centru FSS


Udruženje Jevreja: Donatori obustavili finansiranje muzeja\nTanjug 16. jula 2019. 14:54\nVARŠAVA – Udruženje poljskih Jevreja saopštilo je danas da su neki privatni donatori poljskog Muzeja jevrejske istorije obustavili donacije, jer su zabrinuti što vlada nije produžila mandat direktoru te ustanove.\nPosebna komisija dodelila je još jedan petogodišnji mandat direktoru Darijusu Stoli, međutim ministar kulture Poljske Pjotr Glinski još ga nije zvanično imenovao, prenosi AP.\nGlinski je odluku obrazložio time što je Stola navodno odbio da se u muzeju organizuje konferencija posvećena preminulom bratu blizancu Jaroslava Kačinskog, Lehu Kačinskom, koji je i lider vladajuće konzervativne stranke.\nMuzej istorije poljskih Jevreja POLIN saopštio je danas da je zahtev za konferenciju posvećenu preminulom Lehu Kačinskom upućen pre četiri godine i da je naišao na „otvorenost“, ali da je istovremeno sugerisano da bi političari trebalo da budu „suorganizatori“.\nVlada je kritikovala i „ton izložbe “ koja je organizovana prošle godine, a na kojoj je pomenuta poljska antisemitska kampanja u martu 1968. godine.\nMuzej je otvoren 2013. godine i u njemu su predstavljeni hiljadugodišnja istorija poljskih Jevreja i Holokaust, a predviđeno je da bude i centar u kojem će se održavati konferencije.\nFinansiraju ga Jevrejska organizacija, grad Varšava i Ministasrtvo kulture.\nPjotr Vislicki iz jevrejskog istorijskog Instituta rekao je da je muzej u fazi totalne suspenzije koja je dovela u zabunu donatore od kojih su mnogi odlučili da obustave donacije.\n„Ne da ih otkažu, već da ih obustave. Kažu da će čekati da vide razvoj situacije“, rekao je Vislicki.


Vidović: Ambicija Vlade da se do kraja avgusta vakcinišu svi stanovnici Srpske - FILTER\nMinistar finansija Republike Srpske Zora Vidović rekla je da je ambicija Vlade da se do kraja avgusta vakcinišu svi stanovnici Srpske, te navela da bi danas u Banjaluku trebalo da bude dopremljen kontingent od 160.000 doza kineske vakcine Sinopharm.\n“Veoma je važno da se ova imunizacija završi što brže s obzirom da dolazi novi soj virusa koji se mnogo brže širi i ima velike posljedice na nevakcinisane”, rekla je Vidovićeva.\n“Hvala im što odlaze u privredna društva, banke i druge poslovne subjekte da bi efikasno uradili imunizaciju i da ljudi ne idu da čekaju u redovima”, rekla je Vidovićeva, koja je prisustvovala početku vakcinacije u Unikredit banci.\n“Vakcinacija donosi bolju sigurnost na samom radnom mjestu, ali i napredak u svakodnevnom radu”, rekla je Radulovićeva i izrazila zadovoljstvo što radnici ove banke imaju mogućnost da se vakcinišu na svom radnom mjestu.\nTags: vakcinacija Vlada Republike Srpske Zora Vidović\nPrethodna Uručeno više od 150.000 elektronskih zdravstvenih kartica\nSledeća U Srpsku stiglo 290.000 doza vakcina


Članovi Predstavničkog doma, koji će imati ulogu tužioca na suđenju u Senatu, donose optužnicu protiv bivšeg predsednika Donalda Trampa u Gornji dom Kongresa, 25. januar 2021.\nTri puta u američkoj istoriji, Predstavnički dom opozivao je predsednika i svaki put je Senat glasao za njegovu oslobađajuću presudu. Najnoviji slučaj dogodio se pre godinu dana kada je tadašnji predsednik Donald Tramp bio optužen da je pokušavao da izvrši pritisak na ukrajinskog predsednika da sakupi političku prljavštinu protiv Trampovog političkog rivala, demokrata Džoa Bajdena.\nNjihovo obrazloženje: Jednom kada predsednik ostane bez funkcije, on postaje privatno lice, građanin, i ne može mu se suditi i osuditi čak i ako ga je već opozvao Predstavnički dom.\nTo je argument koji se očekuje da iznesu Trampovi advokati dok traže oslobađajuću presudu bivšem predsedniku.\n"Privatni građani ne mogu da budu opozvani", rekao je senator Rand Pol, republikanac iz Kentakija koji postojano podržava Trampa. "Impičment je za uklanjanje sa funkcije, a optuženi ovde je već napustio funkciju".\n"Postoje različita mišljenja, mada su gotovo svi učenjaci koji su pisali po ovom pitanju rekli da je to vrlo tesno pitanje", napisao je Džonatan Turli, konzervativni profesor prava sa Univerziteta Džordž Vašington u sredu na svom ličnom blogu nakon što je brifovao Republikanske senatore o ustavnim i istorijskim aspektima opoziva.\n"To je jedno od takvih pitanja koje se nalazi na samoj periferiji moći impičmenta, pa čak i ljudi koji su pisali o moći impičmenta obično ne pišu o ovom konkretnom pitanju", rekla je Vatington u intervjuu.\nU Ustavu SAD se navodi da će "predsednik, potpredsednik i svi civilni službenici Sjedinjenih Država... biti uklonjeni sa funkcije" ako budu osuđeni za "izdaju, primanje mita ili druge ozbiljne zločine i prekršaje".\nPo Turlievom tumačenju, fraza "predsednik" označava trenutnog stanara Bele kuće i sugeriše da se može opozvati samo predsednik koji je na funkciji.\n"Na drugom Trampovom suđenju za opoziv, predsednik će biti Džo Bajden, a ne Donald Tramp", napisao je Turli.\nŠtaviše, emeritus profesor prava na Harvardu, Alan Deršovic primetio je da u slučajevima opoziva Ustav zahteva "uklanjanje sa funkcije i izuzeće" sa vršenja funkcije, a ne "uklanjanje sa funkcije ILI diskvalifikaciju".\n"Čini se da tekst Ustava snažno sugeriše da su autori opoziva nameravali da se on koristi samo za uklanjanje aktuelnog zvaničnika, a kad ga jednom uklone, mogao bi i da ga diskvalifikuje", rekao je Deršovitz u intervjuu. "Ali nikada nije bilo predviđeno da se koristi samo kao sredstvo buduće diskvalifikacije kao što se koristi danas".\nPredsjedavajuća Predstavničkog doma Nensi Pelosi, demokratkinja iz Kalifornije, rekla je da članovi parlamenta nemaju drugog izbora osim da opozivaju Trampa i traže njegovo uvjerenje kao način sprečavanja da se ikada više kandiduje za saveznu funkciju nakon što je tadašnji potpredsednik Majk Pens odbio pozive demokrata da se pozive se na 25. amandman na Ustav za uklanjanje Trampa sa funkcije.\nDrugi eksperti tvrde da su uklanjanje i diskvalifikacija dva odvojena "aspekta" moći impičmenta, što znači da predsednik može biti diskvalifikovan sa vršenja funkcije u budućnosti čak i ako nije bio prisiljen da napusti funkciju.\n"To znači da bivši službenici ostaju podložni opozivu i nakon napuštanja funkcije, u svrhu omogućavanja izricanja kazne diskvalifikacije", napisala je grupa pravnih eksperata u nedavnom otvorenom pismu u znak podrške suđenju u Senatu.\nVajtingtnon je primetila da Ustav ne "zabranjuje izričito" opoziv bivšeg predsednika, niti da diskvalifikacija zavisi od toga da li "trenutno imate funkciju u vreme opoziva".\nJoš jedna sporna tačka među ekspertima koji raspravljaju o ustavnosti suđenja bivšem predsedniku jeste ćutanje američkog ustava o tome da li bivši zvaničnici mogu da budu opozvani.\nPrema Vajtington, autori američkog ustava preuzeli su "moć opoziva" iz britanske parlamentarne prakse i državnih ustava, koji su dozvoljavali opoziv i suđenje bivšim zvaničnicima.\n"I zato, kada su Kongresu poverili moć impičmenta, deo onoga što je pošlo uz to je mogućnost opoziva bivših vladinih zvaničnika zbog njihovog ponašanja dok su bili na funkciji", rekao je Vajtington.\n"Mogli su lako da dodaju odredbu koja kaže da bi bivši predsednik mogao da bude opozivan i da predsedava vrhovni sudija. Oni to nisu uradili", rekao je Deršovic.\nIako u konačnom glasanju nije dobijena dvotrećinska većinu potrebna da bi se Belknap osudio, neki eksperti su pristupili slučaju tvrdeći da je Senat nadležan za bivšeg predsednika.\nKao prvo, Belknap je podneo ostavku pre nego što je opozivan. Drugo, nije bio predsednik. I treće, na kraju je oslobođen "u velikoj meri" zato što su mnogi senatori verovali da Senat nema moć da sudi bivšem članu vlade.


Dodik: Srpska i Srbija nikad nisu bile u boljim odnosima – mojKontakt portal – Radio Televizija Kontakt\nDodik: Srpska i Srbija nikad nisu bile u boljim odnosima\n“U posljednje vrijeme, analizirajući cjelokupnu situaciju, zahvalni smo zbog spremnosti Srbije da i na finansijskom nivou podrži aktivnosti Republike Srpske”, rekao je Dodik novinarima u Beogradu gdje u Patrijaršiji prisustvuje obilježavanju slave NJegove svetosti patrijarha srpskog Irineja – Lazareve subote.\n“Mi smo danas sigurni u ono što Srbija u skladu sa Dejtonskim mirovnim sporazumom ima kao obavezu podrške i saradnje sa Republikom Srpskom”, poručio je Dodik.\n“U posljednjih nekoliko godina to je poprimilo onu dugoočekivanu dimenziju podrške i razumijevanja. Naša saradnja je bila sveobuhvatna i motivisana zajedničkom potrebom da napravimo pomak za dobrobit naroda sa jedne i druge strane Drine”, rekao je Dodik.\n“Ove godine Republika Srpska će u junu biti bogatija za 60 kilometara auto-puta od Banjaluke do Doboja i to su stvari koje su dugoročno važne za izgradnju mreže auto-puteva ka Srbiji”, zaključio je predsjednik Dodik.\nNejmarov fudbalski turnir na ”Građi” u Banjaluci (FOTO/VIDEO)\nCJB Banja Luka: Tragamo za dva nestala lica


Arhitekta sa Banjalučanima o urbanističkom uređenju - Akta.ba\nArhitekta sa Banjalučanima o urbanističkom uređenju\n15.11.2018. 13:42 / Izvor: Akta.ba\nGradski arhitekta Ivan Rašković organizovaće tokom vikenda "Aktuelni razgovor" sa stanovnicima Lauša i Priječana, u okviru predstojeće serije dijaloga sa našim sugrađanima u kojim će zatražiti njihovo mišljenje i sugestije u vezi s izgledom budućeg Urbanističkog plana Banje Luke.\nZa početak, gradski arhitekta razgovaraće se stanovnicima Lauša, a "Aktuelni čas", kojem se mogu pridružiti svi zainteresovani sugrađani, biće organizovan u subotu, 17. novembra, u sali Mjesne zajednice Lauš, sa početkom u 18.00 časova. Dan kasnije, u nedjelju, 18. novembra, Rašković će razgovarati sa stanovnicima Priječana. Ovaj dijalog biće organizovan u sali mjesne zajednice Priječani, takođe, sa početkom u 18.00 časova.\nOvim će početi serija razgovora sa Banjalučanima, u okviru koje će biti zatraženo njihovo mišljenje, sugestije i prijedlozi u vezi s budućim urbanističkim uređenjem našeg grada, koje će biti definisano Urbanističkim planom. Razgovori će biti organizovani širom grada, a cilj je da se „pokrije“ što veći broj naselja.\nGradska uprava poziva sve stanovnike da se uključe u ovaj dijalog i daju svoj doprinos budućem izgledu grada.\nGrad Banja Luka ponovo je pokrenuo proces izrade Urbanističkog plana, nakon rješenja višegodišnjeg spora između ponuđača na prethodnom tenderu.


Nuno Espirito Santo o sudbini Kejna i Bejla u Totenhemu\nNovi trener Totenhema Nuno Espirito Santo rekao je da je Hari Kejn i dalje igrač tog kluba, te da Geret Bejl to neće ostati.\nNavijače Totenhema u ovom prelaznom roku najviše zanima da li će Kejn ostati u ekipi, a Santo je kazao da je on i dalje njihov član.\n“Hari je naš igrač i tačka. Nema potrebe da pričamo o bilo čemu drugom. Sada je vrijeme da povrati energiju i odmori se poslije Evropskog prvenstva, a kada se vrati biće vremena za razgovor. Kada se vrati, posvetićemo se napretku svakog od članova naše grupe. Mi smo veoma ambiciozni i na svom putu računamo i na Harija” – rekao je Santo, a prenosi “Goal“.\nPortugalac se osvrnuo i na sudbinu Bejla, za kog je kratko rekao da neće biti dio njihovog tima.\nPrethodni članakVirus korona pravi problem u Olimpijskom selu\nNaredni članakPotvrdilo se pisanje MeridanSportBH: Bagarić postao novi igrač Sarajeva


Ostavka direktora Danske banke zbog pranja novca - Svet - Dnevni list Danas\nPočetna » Svet » Ostavka direktora Danske banke zbog pranja novca\nSumnjivih 200 milijardi evra prošlo kroz estonski ogranak\nOstavka direktora Danske banke zbog pranja novca\n* Danska banka je u izveštaju navela da nije u mogućnosti da pruži tačan podatak o količini sumnjivih transakcija kroz estonski ogranak, ali tvrdi da je među klijentima bilo državljana zemalja bivšeg SSSR\nIzvršni direktor Danske banke Tomas Borgen podneo je ostavku zbog istrage o uplatama od oko 200 milijardi evra kroz estonski ogranak ove banke, za koje se smatra da su sumnjive.\n1Piše: D. J. 19. septembra 2018. 18.35 Izmenjeno: 18.39\n„Očigledno je da Danska banka nije uspela da se ispuni svoju odgovornost u slučaju mogućeg pranja novca u Estoniji. Duboko žalim zbog toga“, naveo je Borgen u izjavi.\nNadležna finansijska tela će pregledati izveštaj Danske banke, u kojem se navodi da je istraga dovela do zaključka da Borgen, predsednik Ole Andersen i bord direktora „nisu prekršili svoje zakonske obaveze prema Danskoj banci“. „Preduzeli smo brojne mere u vezi sa nekima od naših sadašnjih i bivših zaposlenih, u vidu, između ostalog, upozorenja, otpuštanja, ukidanja bonusa i prijave vlastima“, navodi se u izveštaju Danske banke, koja je imala oko 15.000 klijenata i 9,5 miliona uplata od 2007. do 2015, i tvrdi da je provereno oko 6.200 klijenata.\n„Povrh svega, očekuje se da će znatan deo uplata biti sumnjiv“, zaključuje se u izveštaju.\nIz Brisela su stigli pozivi za formiranje novog tela Evropske unije, čiji će zadatak biti da se obračuna sa finansijskim kriminalom usled niza velikih skandala u vezi sa pranjem novca. Holandska banka ING je ovog meseca priznala da su kriminalci mogli da peru novac kroz njene račune i pristala da plati 775 miliona evra u nagodbi u ovom slučaju.\nVrednost Danske banke na tržištu deonica je opala za trećinu tokom prethodnih šest meseci, zbog zabrinutosti koja je vladala povodom moguće istrage američkih vlasti i penala koji bi iz toga mogli da slede. Američke vlasti su ranije ove godine optužile Letonsku banku ABLV da je prikrivala pranje novca, zbog čega joj je po hitnom postupku uskraćeno svako finansiranje Sjedinjenih Država u dolarima, što je dovelo do propasti banke.\nDanska banka je u izveštaju navela da nije u mogućnosti da pruži tačan podatak o količini sumnjivih transakcija kroz estonski ogranak, ali tvrdi da je među klijentima bilo državljana Rusije, Azerbejdžana, Ukrajine i drugih bivših sovjetskih država.\nU izveštaju piše da banka nije preduzela odgovarajuće mere 2007. kada joj je estonsko nadležno telo uputilo kritike i kada je od danskih kolega dobila informacije koje su ukazivale na postojanje „kriminalne aktivnosti u njenom čistom obliku, uključujući pranje novca“ procenjeno na „milione rublja mesečno“. Osim toga, kada su slični problemi prijavljeni u estonskom ogranku početkom 2014, ti navodi nisu propisno istraženi i o njima nije obavešten bord.\nDanska, pranje novcaKopenhagen\nUsluge i servisi koji nas spajaju i sada i u vreme izolacije\n19. septembra 2018. u 19.37\nDa, da. To je ta fina i uredjena zemlja koja namerava da ukine gotovinu. Nece sirotinja da skriva 100 Evrica zaradjenih na crno, samo ako je 100 miliona moze, ali preko racuna !


Čubrilović: Referendum o NATO-u nepotreban, dovoljna nova deklaracija - zahumlje\nPredsjednik Narodne skupštine Republike Srpske Nedeljko Čubrilović smatra da parlament Srpske treba da zauzme stav o članstvu BiH u NATO i ističe da je vrijeme da bude revidirana skupštinska deklaracija, usvojena prije desetak godina, kojom je iskazan jasan stav o tom pitanju.\nOn je rekao da se nije mogla prećutati odluka Ustavnog suda BiH da protivustavno, protivzakonito i protiv Dejtonskog mirovnog sporazuma donese odluku o imovini, ali i da smatra upitnim potrebu za održavanje referenduma o članstvu BiH u NATO.\nČubrilović je za “EuroBlic” izjavio da u vezi sa tim pitanjem treba slijediti odluku Srbije i da stav suprotan odluci Srbije, bilo koji referendum da ga potvrdi, ne bi bio dobar za narod Srpske.\nOn smatra da je polemika u vezi sa članstvom u NATO gubljenje vremena, jer ima mnogo problema građana i privrede koji bi mogli biti rješavani.\nČubrilović je naglasio da je preglasavanje u Ustavnom sudu BiH na štetu srpskog naroda i Srpske više nego očigledno i da sebi, da je sudija u tom sudu, ne bi mogao dozvoliti učešće u radu takve institucije.\n“Međutim, znate da bi i po povlačenju sudija taj sud mogao da nastavi da radi po vlastitom poslovniku, koji je usput rečeno neustavan. Ali, ipak, ne bi imao legitimitet srpskih predstavnika”, istakao je Čubrilović i poručio da je potrebno držati se Ustava koji garantuje zaštitu imovine.\nUpitan da li će DNS, čiji je on potpredsjednik, istrajati u zahtjevu da 2018. godine ima svog kandidata za člana Predsjendištva BiH, odnosno predsjednika Srpske, Čubrilović je rekao da DNS treba da ima svog kandidata, ali ne može da tvrdi da će odustati u korist koalicionih partnera.\nOn smatra da je vrijeme da partner uzvrati podršku koju su imali svih ovih godina i da je DNS spreman da predloži kandidata, odnosno lidera stranke Marka Pavića za jednu od ove dvije funkcije.\nKomentraišući Vladu Srpske, on smatra da bi osvježenje u smislu određenih kadrovskih promjena donijelo dodatnu energiju, ali da to ne zavisi samo od DNS-a.\nČubrilović kaže da ministar saobraćaja i veza Neđo Trninić, koji je kadar DNS-a, treba da ostane na toj funkciji jer je jedan od najboljih ministara.\nTagged: DNSNATONedeljko ČubrilovićReferendum nepotreban\nZapadnjaci ruše Srpsku jer neće u NATO!\nPredsjednik Republike Srpske Milorad Dodik rekao je da zapadni centri žele\nDa li je ovo najnekompetentnija vlada ne samo u istoriji Republike Srpske,\nObrt u Banja Luci: Srpska našla način da ne uđe u NATO!\nDeklaracija o vojnoj neutralnosti Republike Srpske prvo je upozorenje onima\nMektić ponovo neobavješten: Objavljen cjenovnik, po 100 eura za nošenje burke i brade


Kolubara sutra gostuje Partizanu - GEM info\nKolubara sutra gostuje Partizanu\n17. decembra 2021. Redakcija 0 Comments fk kolubara, FK Partizan, Stadion JNA, Superliga\nU 21. kolu Superlige Srbije, ujedno i poslednjem u jesenjem delu prvenstva, fudbaleri Kolubare gostovaće u Beogradu lideru šampionata Partizanu. Šef struke zeleno – crnih Dejan Đurđević rekao je na konferenciji za novinare da je Partizan apsolutni favorit u meču ali da će igrači dati sve od sebe na terenu, i pored toga što je određen broj igrača pod suspenzijom, a nekoliko ih je povređeno. Utakmica Partizan – Kolubara biće odigrana na stadionu JNA u subotu 18. decembra sa početkom od 12 časova i 55 minuta.\nFudbaleri Kolubare u 21, poslednjem kolu jesenjeg dela prvenstva Superlige Srbije, gostuju ekipi Partizana na stadionu JNA. Trener zeleno – crnih Dejan Đurđević kaže da uloga favorita pripada crno – belima, koji su lider u prvenstvu, ali da će i pored određenih problema sa povredama i suspenzijama igrači pružiti svoj maksimum.\nĐurđević i Marjanović\n„Ova polusezona se polako približava kraju, već smo napravili neki rezime i mogu da kažem da možemo biti veoma zadovoljni, ali, ja sam to i svojim momcima rekao, stvar nije završena, imamo još jedno kolo, pa možda, ako mogu tako da kažem, i ponajlakša utakmica za nas jer idete apsolutnom favoritu u ovom trenutku, a to je ekipa Partizana koja je lider u našem šampionatu. Njihova očekivanja su velika a naša očekivanja uvek postoje ali ne smemo javno da ih kažemo. Pretiti Partizanu ili tako nešto u ovom trenutku je iluzorno.“\nFudbaler Kolubare Stefan Marjanović rekao je da igrači idu na megdan Partizanu, da se prikažu u najboljem mogućem svetlu.\nUtakmica između Partizana i Kolubare biće odigrana na stadionu JNA u Beogradu, u subotu 18. decembra sa početkom od 12 časova i 55 minuta.\nShare the post "Kolubara sutra gostuje Partizanu"\n← Promovisana knjiga „Za partiju i Tita“\nPotpisan ugovor o finansiranju Regionalne deponije Kalenić →


Izvor: VOA, 12.Dec.2019, 22:25\nCrnogorska vlada utvrdila je u četvtak Predlog Zakona o životnom partnerstvu lica istog pola, nakon što parlament krajem juna nije podržao zakon koji bi omogućio istopolne brakove u nekad tvrdom balkanskom patrijarhalnom uporištu, sada zemlji prevodnici evropskih integracija. "Afirmacija vrijednosti zaštićenih međunarodnim standardima u oblasti ljudskih prava i sloboda te zaštita od diskriminacije po osnovu seksulane orijentacije jedan su od prioritenih ciljeva politike Vlade Crne Gore u ovoj oblasti i nastavak njenih dosadašnih aktivnosti na polju unapređenja ljudskih prava, smanjenja stepena diskriminacije i nejednakosti", saopšteno je iz Vlade Crne Gore. Krajem juna Vladin predlog Zakona nije prošao glasanje u 81-članom parlamentu, nakon što ga je podržalo 38 poslanika vladajuće DPS, protiv njegovog usvajanja bili su njihovi koalicioni partneri iz manjinskih partija, dok opozicija nije prisustvovala glasanju. Neusvajanje zakona naišlo je na oštre kritike uticajnih nevladinih organizacija i predstavnika LGBT populacije, koji su ocijenili da se time nastavlja brutalno nasilje nad LGBT osobama i kršenje njihovih prava. Tekst danas predloženog Zakona nije promijenjen u odnosu na prethodni, a iz Vlade su ranije podsjetili da je njegovo usvajanje obaveza Crne Gore kao članice Savjeta Evrope, ali i obaveza zaštite ljudskih prava LGBT osoba koje žive u istopolnim zajednicama.\nRTS: Predložen zakon o životnom partnerstvu lica istog pola\nVlada Crne Gore ponovo utvrdila Predlog zakona o životnom partnerstvu lica istog pola\nIzvor: Beta, 12.Dec.2019\nVlada Crne Gore je danas utvrdila Predlog zakona o životnom partnerstvu lica istog pola, pola godine pošto većinu u parlamentu nije dobio njen prethodni predlog o tome."Afirmacija vrednosti zaštićenih medjunarodnim standardima i zaštita od diskriminacije nastavak su aktivnosti Vlade na unapredjenju...